title: Erika Kinsey

text: Kinsey voitti alle 20-vuotiaiden EM-kultaa Hengelosta vuonna 2007 tuloksella 182. Hän on myös edustanut Ruotsia useasti Suomi–Ruotsi-maaottelussa. Vuoden 2015 Euroopan joukkuemestaruuskilpailuiden Superliigassa Tšeboksaryssa Kinsey teki ennätyksensä 197.


title: Erika Kinsey

text: Nuorten EM-kultansa jälkeen Kinsey vaihtoi joksikin aikaa takaisin jääkiekkoon, jota hän oli harrastanut nuorena. Hän pelasi jääkiekossa Norjan pääsarjaa. Kinsey joutui kuitenkin lopettamaan jääkiekkouransa taklaustilanteessa tulleen keuhkon puhkeamisen takia ja palasi näin ollen yleisurheilun pariin.


title: Erika Kinsey

text: Kinsey sijoittui kahdeksanneksi Portlandin MM-hallikilpailuissa 2016 sisärataennätyksellään 193. Birminghamin sisäratojen MM-kilpailuissa 2018 hän oli seitsemäs. Ulkoradoilla hän on karsiutunut loppukilpailusta MM-kilpailuissa 2015 ja 2017, olympialaisissa 2016 ja EM-kilpailuissa 2016.


title: Erika Kinsey

text: Kinsey meni vuonna 2014 naimisiin valmentajansa, ohiolaisen Daniel Kinseyn kanssa. Kinseyt asuvat Yhdysvalloissa.


title: Erika Kinsey

text: Vuodesta 2016 hänen valmentajansa on puolalainen Tomasz Śmiałek.


title: Stockton Heat

text: Stockton Heat on AHL-liigassa pelaava yhdysvaltalainen jääkiekkoseura ja NHL-seura Calgary Flamesin farmijoukkue. Sen kotipaikka on Stockton Kaliforniassa. Seura tunnettiin aikaisemmin nimellä Adirondack Flames.


title: Kiskonta

text: Suomen rikoslaissa kiskonnaksi kutsutaan suhteettoman suuren rahan vaatimista joltakulta sopimuksen yhteydessä käyttäen hyväksi tämän taloudellista tai muuta ahdinkoa, ymmärtämättömyyttä tai ajattelemattomuutta. Kiskonnaksi kutsutaan myös koronkiskontaa eli suhteettoman suuren koron perimistä luotosta sen määrään, luottoaikaan ja muihin ehtoihin nähden.


title: Kiskonta

text: Kiskonnasta tuomitaan sakkoa tai enintään kaksi vuotta vankeutta. Rikos voidaan tuomita myös törkeänä kiskontana, jos sillä on tavoiteltu huomattavaa hyötyä tai vahinkoa, tai se on tehty erityisen suunnitelmallisesti tai häikäilemättömästi. Törkeästä kiskonnasta tuomitaan vankeuteen enintään neljäksi vuodeksi.


title: Bakersfield Condors (ECHL)

text: Bakersfield Condors oli yhdysvaltalainen jääkiekkoseura, joka oli kotoisin Bakersfieldistä, Kaliforniasta. Se pelasi ECHL-liigaa. Condorsin ECHL-joukkue toimi NHL-seura Edmonton Oilersin ja Anaheim Ducksin farmijoukkueena. Suomalaisista Markus Kolomainen, Jani Ojala, Tommi Levo, Jani Virtanen ja Mika Suoraniemi edustivat seuraa.


title: Bakersfield Condors (ECHL)

text: Vuonna 2015 ECHL-joukkue Bakersfield Condors muutti Norfolkiin, Virginiaan, jossa seuran nimekseen tuli Norfolk Admirals.


title: Takin’ It to the Streets

text: Takin’ It to the Streets on The Doobie Brothersin kuudes studioalbumi, joka ilmestyi vuonna 1976. Sen on tuottanut Ted Templeman.


title: Apollot

text: Apollot ("Parnassius") on apolloperhosten alaheimoon kuuluva suku. Siihen kuuluu ainakin useita kymmeniä lajeja ja uusia lajeja on löytynyt 2000-luvulla paljolti Keski-Aasiasta. Pohjoismaissa ja Baltiassa tavattavia suvun lajeja ovat isoapollo ("Parnassius apollo") ja pikkuapollo ("Parnassius mnemosyne"), jotka muistuttavat pihlajaperhosta.


title: Jared

text: Jared (tai Jered) oli Vanhan testamentin mukaan Mahalalelen lapsi. Jared oli Aatamin viidestä sukupolvesta. Jaredin vaimo oli nimeltään Beraka ja he saivat paljon lapsia. Yksi heistä oli Enoch joka syntyi Jaredin ollessa 162-vuotias. Jared kuoli 962-vuotiaana.


title: Juliana Norwichlainen

text: Juliana Norwichlainen (n. 1342 – n. 1416) oli englantilainen anakoreetti ja kristillinen mystikko.


title: Juliana Norwichlainen

text: Juliana Norwichlaisen henkilöstä ei tiedetä paljoakaan, ei edes oikeaa nimeä: nimi Juliana on lainattu kirkosta, jonka suojissa hänen kammionsa sijaitsi. Myöskään ei olla varmoja siitä, oliko hän nunna vai maallikko. Hän on mahdollisesti vetäytynyt maallisesta elämästä joko ollessaan vielä naimaton tai kenties menetettyään perheensä noina aikoina yleisissä ruttoepidemioissa.


title: Juliana Norwichlainen

text: Noin 30-vuotiaana Juliana sairastui vakavasti ja näki sairautensa aikana näkyjä Jeesuksesta. Näkyjensä perusteella hän kirjoitti teoksen "Revelations of Divine Love" (suom. "Jumalaisen rakkauden ilmestys", 2. painos Kirjapaja 2014), jota pidetään vanhimpana säilyneenä naisen kirjoittamana engalnninkielisenä tekstinä. Myöhemmin Juliana laati tekstistä laajennetun version.


title: Juliana Norwichlainen

text: Juliana Norwichilainen korostaa teologiassaan Jumalan rakkautta luotujaan kohtaan, siinä missä hänen elinaikanaan esimerkiksi rutto tulkittiin yleisesti ankaran Jumalan syntisille ihmisille lähettämäksi rangaistukseksi.


title: Suolusmäki

text: Suolusmäki (; ) on yksi Petroskoin kaupunginosista. Se sijaitsee samannimisen mäen luona kaupungin länsiosassa.


title: Suolusmäki

text: Suolusmäen kylä mainitaan ensimmäisen kerran vuonna 1679. Nimitys perustunee saamelaiseen "suolo" ’saari’ -sanaan (”Saarimäki”). Suolusmäen nimeä on tulkittu myös karjalan "sula"-sanan pohjalta, koska lumi sulaa mäeltä nopeammin kuin muualta ympäristöstä.


title: Suolusmäki

text: 1900-luvun alussa Suolusmäki kuului Suojun volostin Järventauksen kyläkuntaan. Vuonna 1905 siellä oli 70 taloa ja 221 asukasta. Kylässä oli vuonna 1858 valmistunut pieni puukirkko, joka ei ole säilynyt.


title: Suolusmäki

text: 1920-luvulla Suolusmäki kuului Äänisenrannan piirin Esikaupungin kyläneuvostoon. 1930-luvulla se liitettiin Petroskoin kaupungin yhteyteen. Vuonna 1933 siellä oli yli 500 asukasta, joista valtaosa oli venäläisiä. Varsinaiseksi kaupunginosaksi Suolusmäki alkoi kehittyä 1970-luvulla Petroskoin lämpövoimalan rakentamisen myötä.


title: Suolusmäki

text: Nykyään suurelta osin rakennustarpeiksi louhitulla mäellä käytiin vuonna 1919 taistelu, jossa bolševikit pysäyttivät Aunuksen retkikunnan hyökkäyksen kohti Petroskoita. Uudelleen alueella taisteltiin jatkosodan aikana. 1990-luvulla Suolusmäeltä löytyi Stalinin vainojen hautapaikka. Suojunkadulla on suojeltuja vanhoja puutaloja.


title: Suolusmäki

text: Tomitsyn aseman länsipuolella sijaitsee erillinen Petroskoin kaupunginosa, Suolusmäen tiilitehtaan asutus.


title: Julius Brink

text: Julius Brink (s. 6. heinäkuuta 1982 Münster) on uransa päättänyt saksalainen rantalentopalloilija ja olympiavoittaja. Brink on 186 senttimetriä pitkä ja painaa 85 kilogrammaa.


title: Julius Brink

text: Brink voitti Jonas Reckermannin kanssa olympiakultaa vuoden 2012 kesäolympialaisista Lontoosta. Reckermannin kanssa hän on voittanut myös MM-kultaa ja -pronssia sekä kaksi EM-kultaa. Kjell Schneiderin kanssa Brinkillä on MM-pronssia ja Christoph Dieckmannin kanssa EM-kultaa.


title: Julius Brink

text: Brink lopetti uransa toukokuussa 2014 pitkäaikaisen parin Reckermannin lopetettua uransa vuotta aiemmin.


title: Kukonmäki

text: Kukonmäki () on yksi Petroskoin kaupunginosista Karjalan tasavallassa Venäjällä. Se sijaitsee kaupungin eteläosassa Golikovkan ja Zarekan sekä Muurmannin radan eteläpuolella.


title: Kukonmäki

text: Nimitys Kukonmäki perustunee vepsän kielen sanaan "kuk" ’kukkula’. Myöhemmin sitä on selitetty "kukko"-sanan perusteella.


title: Kukonmäki

text: Kaupunginosa jakautuu kahteen osaan. Idässä sijaitseva Vanha Kukonmäki on 1930-luvulta lähtien rakennettu omakotitaloalue ja sen länsipuolella sijaitseva Uusi Kukonmäki 1970–1980-luvuilla pystytetty kerrostaloalue.


title: Jonas Reckermann

text: Jonas Reckermann (s. 26. toukokuuta 1979 Rheine, Länsi-Saksa) on saksalainen uransa jo päättänyt rantalentopalloilija ja olympiavoittaja. Reckermann on 200 senttimetriä pitkä ja painaa 97 kilogrammaa.


title: Jonas Reckermann

text: Reckermann voitti Julius Brinkin kanssa olympiakultaa vuoden 2012 kesäolympialaisista Lontoosta. Brinkin kanssa hän voitti myös MM-kultaa ja pronssia sekä kaksi EM-kultaa. Markus Dieckmannin kanssa Reckermann voitti kaksi EM-kultaa ja kaksi EM-pronssia. Reckermann ja Dieckmann olivat pari vuodet 2001-2005.


title: Jonas Reckermann

text: Oltuaan Brinkin kanssa pari vuodet 2009-2013, Reckermann ilmoitti uransa päättymisestä alkuvuodesta 2013.


title: Henok (Kainin poika)

text: Henok (tai Eenok) oli Kainin lapsi. Henokia ei kannata sekoittaa Jaredin lapseen Henokiin. Kain antoi Henokille kaupungin nimen kun tämä syntyi. Henokille syntyi paljon lapsia. Yksi lapsista oli nimeltään Irad.


title: Seoul World Cup Stadium

text: Seoul World Cup Stadium (서울월드컵스타디움) on Etelä-Korean Soul sijaitseva urheilustadion. Stadionille mahtuu 66,704 katsojaa. Stadionilla pelattiin jalkapallon MM-kisojen otteluita vuonna 2002.


title: Perevalssi

text: Perevalssi () on yksi Petroskoin kaupunginosista. Se sijaitsee kaupungin lounaisosassa keskustan ja Muurmannin radan yläpuolella kohoavalla mäellä.


title: Perevalssi

text: Kaupunginosa on saanut nimensä nykyisen linja-autoaseman tienoilla sijainneesta puutavaran lastauspaikasta. 1930-luvulla sinne alettiin rakentaa omakotitaloja. Jatkosodan aikana Perevalssilla oli suomalaisten perustama keskitysleiri. Myöhemmin se oli tunnettu huonokuntoisista puisista asuintaloistaan, joiden lähistöllä sijaitsi erilaisia teollisuuslaitoksia. Alueella on myös useita sairaaloita sekä televisio- ja radiotalot. Nykyaikaisia kerrostaloja alettiin rakentaa 1980-luvun lopulla sekä uudestaan 2000-luvun alussa.


title: Suolusmäen tiilitehtaan asutus

text: Suolusmäen tiilitehtaan asutus () on Petroskoin kaupunkiin kuuluva taajama Karjalan tasavallassa Venäjällä. Se sijaitsee Tomitsyn rautatieaseman länsipuolella kymmenen kilometriä kaupungin keskustasta luoteeseen.


title: Suolusmäen tiilitehtaan asutus

text: Taajama on syntynyt 1930-luvun lopulla rakennetun tiilitehtaan työläisasutukseksi. Alkuvaiheessa monet sen asukkaista olivat Inkerinmaalta karkotettuja suomalaisia ja virolaisia. Jatkosodan aikana paikalla sijaitsi suomalaisten perustama sotavankileiri ja sen jälkeen neuvostoliittolainen vankileiri. Vuonna 1945 taajama liitettiin Petroskoin kaupungin yhteyteen.


title: Suolusmäen tiilitehtaan asutus

text: Suolusmäen tiilitehtaan toiminta lakkasi 1990-luvulla. Nykyään taajamassa toimii puunjalostuslaitos, rakennustarviketehdas ja autotarvikeyritys. Palveluihin kuuluvat lastentarha, peruskoulu, kulttuuritalo, kirjasto ja poliklinikka.


title: Patryk Dobek

text: Patryk Dobek (s. 13. helmikuuta 1994 Kościerszyna) on puolalainen juoksija, joka kilpailee pääosin 400 metrin aitajuoksussa. 186 senttimetriä pitkä ja 72 kilogrammaa painava Dobek edustaa MKL Szczecinia ja hänen valmentajanaan toimiit Krzysztof Szałach.


title: Patryk Dobek

text: Dobek voitti pronssia 400 metrin sileältä alle 18-vuotiaiden MM-kilpailuissa 2011. Hän saavutti hopeaa 4 × 400 metrin viestissä alle 20-vuotiaiden MM-kilpailuissa 2012. Vuoden 2013 alle 20-vuotiaiden EM-kilpailuista Dobek saavutti hopeaa 400 metriltä ja pitkästä viestistä.


title: Patryk Dobek

text: Zürichin EM-kilpailuissa 2014 Dobek kilpaili ensimmäistä kertaa arvokisoissa 400 metrin aidoissa. Hän jäi välieriin.


title: Patryk Dobek

text: 12. heinäkuuta 2015 Dobek voitti Tallinnan alle 23-vuotiaiden EM-kisoissa 400 metrin aitojen kultaa uudella ennätyksellään 48,84. Hän sai samoissa kilpailuissa hopeaa pitkässä viestissä. Hän paransi ennätyksensä aikaan 48,62 Timanttiliigan osakilpailussa Monacossa 17. heinäkuuta 2015. Pekingin MM-kisoissa 2015 Dobek juoksi 400 metrin aitojen välierissä ennätyksensä 48,40 ja oli loppukilpailussa seitsemäs. Rio de Janeiron olympialaisissa 2016 hän karsiutui alkuerissä ja Lontoon MM-kilpailuissa 2017 välierissä. Berliinin EM-kilpailuissa 2018 hän sijoittui viidenneksi.


title: Sea Shepherd Conservation Society

text: Sea Shepherd Conservation Society on luonnonsuojelujärjestö, jonka on perustanut kanadalaissyntyinen Paul Watson vuonna 1977. Järjestö on vastustanut valaanpyyntiä. Aktivismissa merellä on toiminut muun muassa järjestön alus M/S Steve Irwin.


title: Sulkapallo (peliväline)

text: Sulkapallo on sulkapallossa käytettävä pallo, jossa on kiinni rengasmaisesti sulat tai vastaava muovirakenne ja jota lyödään sulkapallomailalla sulkapalloverkon yli tavoitteena se, että vastustaja ei ehdi lyödä sulkapalloa takaisin ennen kuin sulkapallo putoaa hänen puolellaan kentälle (tällöin toinen pelaaja saa yhden pisteen). Sulkapalloja valmistetaan erikseen eri nopeuksilla kulkeviksi.


title: Sulkapallo (peliväline)

text: Jos sulkapallossa on aidot sulat, niitä on nykyisin yleensä noin 16, ja ne on yleensä otettu hanhien tai ankkojen siivistä. Pallo, jossa on sulkien sijasta muovirakenne, on kestävämpi. Malesialaisen sulkapalloilijan Tan Boon Heong ennätyslyönnissä vauhti oli lähes 500 km tunnissa.


title: Predrag Rajković

text: Predrag Rajković (, s. 30. maaliskuuta 1995 Negotin, Jugoslavia) on serbialainen jalkapallomaalivahti, joka edustaa Israelin Ligat ha'Alissa pelaavaa Maccabi Tel Avivia. Oikeajalkainen Rajković kuuluu myös Serbian jalkapallomaajoukkueeseen.


title: Predrag Rajković

text: Rajković aloitti uransa Serbian superliigan FK Jagodinassa, jossa hän pelasi vuosina 2012-2013 neljä ottelua ja oli voittamassa Serbian cupia kaudella 2012-2013. Elokuussa 2013 Rajković siirtyi Belgradin Punaiseen tähteen, jossa hän voitti Superliigan mestaruuden kaudella 2013-2014. Hän pelasi seurassa yhteensä 35 ottelua.


title: Predrag Rajković

text: Elokuussa 2015 Rajković siirtyi Israelin Ligat ha'Alissa pelaavaan Maccabi Tel Aviviin. Seuraavassa kuussa hän debytoi seuran paidassa Mestarien liigassa.


title: Predrag Rajković

text: Rajković on edustanut lähes kaikkia Serbian nuorten maajoukkueita. Vuonna 2013 hän oli voittamassa alle 19-vuotiaiden EM-kultaa. Kesällä 2015 hän toimi kapteenina, kun Serbia voitti kultaa alle 20-vuotiaiden MM-kilpailuista. Rajković valittiin turnauksen parhaaksi maalivahdiksi. Serbian jalkapallomaajoukkueessa hän debytoi jo elokuussa 2013 ystävyysottelussa Kolumbiaa vastaan.


title: Predrag Rajković

text: FK Jagodina


title: Predrag Rajković

text: Belgradin Punainen tähti


title: Perälä (Jyväskylä)

text: Perälä on alue Jyväskylässä Muuramen rajalla (vuoden 2008 loppuun asti Jyväskylän maalaiskunnassa Jyväskylän kaupungin alueen ja Muuramen alueen välissä). Se kuuluu Vesangan alueeseen (Kuohun-Vesangan suuralueeseen).


title: Pont-de-Salars

text: Pont-de-Salars on kunta Etelä-Ranskassa Aveyronin departementissa Midi-Pyrénées'n alueella. Siellä on 1000-luvulta peräisin olevan Château de Camboulas'n linnan rauniot. Kunnassa ovat myös Saint-Georges de Camboulas'n kirkko ja silta.


title: Alessandro Marzuoli

text: Alessandro Marzuoli on (s. 26. helmikuuta 1984) italialainen jalkapalloilija joka edustaa oululaista AC Oulua.


title: Kuitukangas

text: Kuitukangas on laveasti määritettynä öljy- tai biopohjaisista kuiduista valmistettu tekstiili, jossa kuidut on sidottu toisiinsa kemiallisesti, mekaanisesti tai lämmön avulla. Maailman kuitukangasmarkkinoiden arvoksi on arvioitu noin 26 miljardia euroa.


title: Kuitukangas

text: Kuitukankaita käytetään laajasti muun muassa henkilökohtaisen hygienian ja terveydenhuollon tuotteissa, erilaisissa suodattimissa, rakentamisessa ja siivoamisessa ja muussa pyyhkimisessä.


title: Toyota Timangi

text:
Toyota Timangi on pikkuauto Toyota 1000:n (1972–1978) avolavamalli. Suomeen tuotiin vuosina 1976–1977 Toyota Timangia, joka autoverottomana oli halpa. Timangia myytiin Suomessa runsaasti. Joillain markkinoilla mallia myytiin nimellä Toyota 1000 Pickup.
Timangi on pieni avolava-auto, johon mahtuu kaksi ihmistä, kuljettaja ja matkustaja. Timangin lavan pituus on 153,5 cm ja leveys 125 cm. Kantavuus on 560 kiloa.


title: Toyota Timangi

text: Timangin moottori on Toyota 1000:n pieni nelisylinterinen 993 cm³ rivimoottori. Suurin teho 33 kilowattia DIN (45 hv). Aikoinaan ilmoitettu teho 58 hevosvoimaa (43 kW) on mitattu SAE-bruttotehonormin mukaan. Autossa on rumpujarrut sekä edessä että takana.


title: Toyota Timangi

text: Jousitus on kova, koska auto on suunniteltu kantamaan raskasta kuormaa. Takana on jäykkä taka-akseli ja pitkittäiset lehtijouset.


title: Toyota Timangi

text: Niin kutsuttu piilofarmarikausi oli päättynyt Suomessa vuonna 1971 asetuksella, joka käytännössä lopetti matkustajien kuljettamisen pakettiautojen tavaratilassa. Samassa yhteydessä verovapaan pakettiauton lavan vähimmäispituudeksi määrättiin 150 cm. Siten myös Timangi, jonka lavan mitta ylitti juuri ja juuri kriittisen rajan, oli autoverosta vapaa.


title: Toyota Timangi

text: Toyotan maahantuoja Korpivaara Oy pyrki tekemään Timangista nuorison kulkuneuvoa ja esitteli auton keväällä 1976 näyttävästi järjestämällä Helsingin jäähallissa Toyota Timangi Shown, jossa esiintyivät muiden muassa Danny, Vicky Rosti, Vesa-Matti Loiri ja Hullujussi-yhtye. Autoa ehdotettiin ison moottoripyörän korvikkeeksi eli selkeästi henkilökuljetukseen. Autolehtien yksimieliset koeajoraportit tyrmäsivät Timangin sen vuoksi, että auton ohjaamo oli toivottoman ahdas. Asiaa ei juuri auttanut sekään, että maahantuoja tarjosi Timangin alkuperäisen ohjauspyörän tilalle halkaisijaltaan pienempää rallirattia. Auto- ja liikennetoimittajien yhdistys antoi Timangin mainonnalle moitteet epäasiallisuudesta, koska auton huippunopeudeksi kerrottiin 130 km/h, vaikka Suomessa pakettiautoja koski ajoneuvokohtainen 80 km/h:n nopeusrajoitus.


title: Toyota Timangi

text: Valtiovarainministeriö ryhtyi pikavauhdilla valmistelemaan autoverolain kiristämistä juuri Toyota Timangin ison myynnin vuoksi. Uusien määräysten mukaan autovero ulotettiin koskemaan avolava-autoja, joiden lavan pituus on alle 185 cm. Vain isokokoiset avolava-autot, joiden lava oli yli 185 cm pitkä, säilyivät autoverottomina. Autoverolain kiristys käytännössä lopetti Toyota Timangin maahantuonnin Suomeen. Timangeja ehdittiin maaliskuun 1976 ja lokakuun 1977 välissä tuoda Suomeen 2 104 kappaletta.


title: Toyota Timangi

text: Toyota Timangi maksoi Suomessa vuonna 1976 12 850 markkaa (rahanarvokertoimella muunnettuna vuoden 2014 rahassa noin 9 200 euroa). Lisävarusteena maahantuoja tarjosi 1600 markan hintaista koristepakettia.


title: Naea Bennett

text: Naea Tommy Irving Bennett (s. 8. heinäkuuta 1977 Tahiti) on tahitilainen uransa jo päättänyt jalkapalloilija ja nykyinen beachfutispelaaja. Bennett oli jalkapallossa pelipaikaltaan hyökkääjä. Hän pelasi myös Tahitin jalkapallomaajoukkueessa.


title: Naea Bennett

text: Bennettin isä Erroll Bennett oli urallaan myös jalkapalloilija, joka pelasi Tahitin maajoukkueessa. Bennettin serkku Marama Vahirua on pelannut myös Tahitin maajoukkueessa ja toinen serkku Pascal Vahirua Ranskan maajoukkueessa.


title: Naea Bennett

text: Bennett edusti 19-vuotisella urallaan kahta seuraa, AS Vénusta vuodet 1995-2002 ja AS Piraeta. Vénuksen kanssa Bennett voitti viidesti Tahitin mestaruuden ja Piraen kanssa saman tittelin kolme kertaa. Piraen paidassa Bennett pelasi myös OFC Champions Leagueta. Bennett lopetti uransa vuonna 2014.


title: Naea Bennett

text: Bennett debytoi Tahitin jalkapallomaajoukkueessa vuonna 1996. Hän pelasi maajoukkueessa yhteensä 16 ottelua viimeistellen niissä hienot 12 maalia. Bennett pelasi viimeiset maaottelunsa vuonna 2010.


title: Naea Bennett

text: Bennett kuuluu nykyisin Tahitin beachfutismaajoukkueeseen. Hän on edustanut maajoukkuetta kolmissa MM-kilpailuissa, vuosina 2011, 2013 ja 2015. Vuoden 2015 MM-kilpailuista Bennett saavutti Tahitin kanssa hopeaa. Bennettin pelipaikka beachfutiksessa on hyökkääjä.


title: Naea Bennett

text: AS Vénus


title: Naea Bennett

text: AS Pirae


title: Fredrik Lerche

text: Fredrik Lerche (28. helmikuuta 1828 Pietari – 6. huhtikuuta 1899 Helsinki) oli suomalainen senaattori, todellinen valtioneuvos ja Suomen kenraalikuvernöörin kanslian johtaja.


title: Fredrik Lerche

text: Lerchen vanhemmat olivat pietarilainen kauppias Fredrik Adolf Lerche ja Karolina Lessig. Hän pääsi ylioppilaaksi 1846 ja suoritti Helsingin yliopistossa tuomarintutkinnon ja suuremman kameraalitutkinnon 1852.


title: Fredrik Lerche

text: Lerche oli Viipurin hovioikeudessa ylimääräisenä kanslistina 1852–1853 ja oli sitten kenraalikuvernöörin kansliassa kopistina vuodesta 1853, kielenkääntäjänä vuodesta 1855, toimituspäällikön apulaisena vuodesta 1863, toimituspäällikkönä vuodesta 1869 ja kanslian johtajana vuodesta 1874. Hän oli Suomen senaatin talousosaston jäsenenä (senaattorina) 1882–1891. Hänestä tuli todellinen valtioneuvos 1879.


title: Fredrik Lerche

text: Lerche oli naimisissa vuodesta 1865 Mary Maynardin kanssa. Heidän poikiaan olivat konttoripäällikkö, Suomen Paperiyhdistyksen kassanhoitaja Charley Rickard Fredrik Lerche (1873–1930), insinööri, toimitusjohtaja Herman Lerche (1875–1955) ja liikemies Leopold Lerche (1877–1927).


title: José María Bueno y Monreal

text: José María Bueno y Monreal (11. syyskuuta 1904 Zaragoza – 20. elokuuta 1987 Pamplona) oli espanjalainen katolisen kirkon kardinaali ja Sevillan arkkipiispa 1957–1982. Hän osallistui Vatikaanin toiseen kirkolliskokoukseen 1962–1965.


title: José María Bueno y Monreal

text: Bueno Monreal opiskeli aluksi Madridissa ja sen jälkeen Roomassa kahdessa paavillisessa yliopistossa: Pontificia Università Gregoriana ja Pontificia università San Tommaso d'Aquino. Hänet vihittiin papiksi 19. maaliskuuta 1927. Hän oli teologian, kanonisen oikeuden ja moraaliteologian professori Seminario de Madridissa vuosina 1927–1945.


title: José María Bueno y Monreal

text: Bueno Monreal toimi Jacan piispana 1945–1950 ja Vitorian piispana 1950–1954. Hänet nimitettiin Sevillan arkkipiispaksi 8. huhtikuuta 1957 ja hän palveli tehtävässä vuoteen 1982 asti.


title: José María Bueno y Monreal

text: Hänet on haudattu Sevillan katedraaliin.


title: Joe Fortenberry

text: Joseph Cephis ”Joe” Fortenberry (1. huhtikuuta 1911 Slidell, Texas – 3. kesäkuuta 1993 Amarillo, Texas) oli yhdysvaltalainen koripalloilija ja olympiavoittaja.


title: Joe Fortenberry

text: Fortenberry kuului Yhdysvaltain olympiakultaa Berliinissä 1936 voittaneeseen joukkueeseen.


title: Tex Gibbons

text: John Haskell ”Tex” Gibbons (7. lokakuuta 1907 Elk City, Oklahoma – 30. toukokuuta 1984 La Habra, Kalifornia) oli yhdysvaltalainen koripalloilija ja olympiavoittaja.


title: Tex Gibbons

text: Gibbons kuului Yhdysvaltain olympiakultaa Berliinissä 1936 voittaneeseen joukkueeseen.


title: Francis Johnson

text: Francis Lee Johnson (5. elokuuta 1910 Hartford, Kansas – 18. huhtikuuta 1997 Chesterfield, Missouri) oli yhdysvaltalainen koripalloilija ja olympiavoittaja.


title: Francis Johnson

text: Johnson kuului Yhdysvaltain olympiakultaa Berliinissä 1936 voittaneeseen joukkueeseen.


title: Axel Ludvig Born

text: Axel Ludvig Born (20. helmikuuta 1803 Leppävirta – 4. maaliskuuta 1887 Espoo) oli suomalainen senaattori, salaneuvos ja Suomen senaatin valtiovaraintoimituskunnan apulaispäällikkö.


title: Axel Ludvig Born

text: Bornin vanhemmat olivat Varkauden linnoituksen asevaraston vt. vartija Karl Born (k. 1805) ja Hedvig Charlotta Meijer. Hän kävi Helsingin triviaalikoulua ja Porvoon lukiota, pääsi ylioppilaaksi 1820 ja suoritti Turun akatemiassa tuomarintutkinnon ja kameraalitutkinnon 1821.


title: Axel Ludvig Born

text: Born oli Suomen senaatin kansliatoimituskunnan ylimääräisenä kopistina 1822–1823, sotakomissariaatissa 2. kamarikirjurina 1823–1824 ja 1. kamarikirjurina 1824–1825, senaatin kansliatoimituskunnan kopistina 1825–1832 ja valtiovaraintoimituskunnan kanslistina 1832–1838. Hän sai protokollasihteerin arvonimen 1835. Born oli senaatin kirkollistoimituskunnan protokollasihteerinä 1838, valtiovaraintoimituskunnan apulaisesittelijäsihteerinä 1838–1839 ja esittelijäsihteerinä vuodesta 1839 toimien samalla myös sensuuriylihallituksen sihteerinä 1832–1845. Bornista tuli Suomen Pankin johtokunnan vt. puheenjohtaja 1845 ja hän oli vakinaisena puheenjohtajana 1853–1856. Hän oli samalla senaatin talousosaston väliaikaisena jäsenenä ja valtiovaraintoimituskunnan päällikön väliaikaisena apulaisena vuodesta 1853. Bornista tuli valtioneuvos 1854. Hän oli senaatin talousosaston jäsenenä vuodesta 1856, senaattorina vuodesta 1857, valtiovaraintoimituskunnan päällikön apulaisena vuodesta 1856 ja valtiovaraintoimituskunnan apulaispäällikkönä 1862–1867. Hän sai salaneuvoksen arvonimen 1867.


title: Axel Ludvig Born

text: Born omisti Kunnarlan tilan Espoossa.


title: Charing Crossin rautatieasema

text: Charing Crossin rautatieasema on vuonna 1864 avattu rautatieasema Lontoossa. Se on sijainniltaan hyvin keskeinen, sillä asemalta on vain noin 200 metrin matka Lontoon keskipisteenä pidettyyn Charing Crossin risteykseen Trafalgar Squaren viereen.


title: Charing Crossin rautatieasema

text: Southeastern-yhtiön junat liikennöivät Charing Crossilta Kaakkois-Lontooseen ja Kentin kreivikuntaan. Asema on Lontoon kuudenneksi vilkkain. Vuonna 1990 sen yläpuolelle valmistui Embankment Place -niminen toimisto- ja liikekeskus. Vuonna 1905 asemalla tapahtui kuusi ihmishenkeä vaatinut onnettomuus, kun aseman katto romahti korjaustöiden yhteydessä.


title: Carl Knowles

text: Carl Stanley Knowles (24. helmikuuta 1910 San Diego, Kalifornia – 4. syyskuuta 1981 Los Angeles, Kalifornia) oli yhdysvaltalainen koripalloilija ja olympiavoittaja.


title: Carl Knowles

text: Knowles kuului Yhdysvaltain olympiakultaa Berliinissä 1936 voittaneeseen joukkueeseen.


title: Art Mollner

text: Arthur Owen ”Art” Mollner (20. joulukuuta 1912 Saranac Lake, New York – 16. maaliskuuta 1995 Westlake Village, Kalifornia) oli yhdysvaltalainen koripalloilija ja olympiavoittaja.


title: Art Mollner

text: Mollner kuului Yhdysvaltain olympiakultaa Berliinissä 1936 voittaneeseen joukkueeseen.


title: Donald Piper

text: Donald Arthur ”Don” Piper (5. maaliskuuta 1911 Peoria, Illinois – 25. maaliskuuta 1963 Temple City, Kalifornia) oli yhdysvaltalainen koripalloilija ja olympiavoittaja.


title: Donald Piper

text: Piper kuului Yhdysvaltain olympiakultaa Berliinissä 1936 voittaneeseen joukkueeseen.


title: Jack Ragland

text: Jack Williamson Ragland (9. lokakuuta 1913 Hutchinson, Kansas – 14. lokakuuta 1996 Tucson, Arizona) oli yhdysvaltalainen koripalloilija ja olympiavoittaja.


title: Jack Ragland

text: Ragland kuului Yhdysvaltain olympiakultaa Berliinissä 1936 voittaneeseen joukkueeseen.


title: Willard Schmidt

text: Willard Theodore Schmidt (14. helmikuuta 1910 Swanton, Nebraska – 13. huhtikuuta 1965 Coffeyville, Kansas) oli yhdysvaltalainen koripalloilija ja olympiavoittaja.


title: Willard Schmidt

text: Schmidt kuului Yhdysvaltain olympiakultaa Berliinissä 1936 voittaneeseen joukkueeseen.


title: Carl Shy

text: Carl Leslie Shy (13. syyskuuta 1908 Los Angeles, Kalifornia – 17. joulukuuta 1991 Orangen piirikunta, Kalifornia) oli yhdysvaltalainen koripalloilija ja olympiavoittaja.


title: Carl Shy

text: Shy kuului Yhdysvaltain olympiakultaa Berliinissä 1936 voittaneeseen joukkueeseen.


title: Duane Swanson

text: Duane Alexander Swanson (23. elokuuta 1913 Waterman, Illinois – 13. syyskuuta 2000 Cumberland Furnace, Tennessee) oli yhdysvaltalainen koripalloilija ja olympiavoittaja.


title: Duane Swanson

text: Swanson kuului Yhdysvaltain olympiakultaa Berliinissä 1936 voittaneeseen joukkueeseen.


title: Bill Wheatley

text: William John ”Bill” Wheatley (5. heinäkuuta 1909 Gypsum, Kansas – 5. helmikuuta 1992 El Cerrito, Kalifornia) oli yhdysvaltalainen koripalloilija ja olympiavoittaja.


title: Bill Wheatley

text: Wheatley kuului Yhdysvaltain olympiakultaa Berliinissä 1936 voittaneeseen joukkueeseen.


title: Ugo Amoretti

text: Ugo Amoretti (6. helmikuuta 1909 Geneve – 21. kesäkuuta 1977 Savona, Italia) oli italialainen jalkapalloilija. Hän oli maalivahtina Italian jalkapallomaajoukkueessa.


title: James Needles

text: James R. ”Jimmy” Needles (3. maaliskuuta 1900 – heinäkuu 1969) oli yhdysvaltalainen koripallovalmentaja ja olympiavoittaja.


title: James Needles

text: Needles valmensi Yhdysvaltain olympiakullan Berliinissä 1936 voittanutta joukkuetta.


title: Omar Browning

text: Omar ”Bud” Browning (5. lokakuuta 1911 – 11. syyskuuta 1978) oli yhdysvaltalainen koripallovalmentaja ja olympiavoittaja.


title: Omar Browning

text: Browning valmensi Yhdysvaltain olympiakullan Lontoossa 1948 voittanutta joukkuetta.


title: Jinkx Monsoon

text: Jerick Hoffer, tunnettu taiteilijanimellä Jinkx Monsoon, (s. 18. syyskuuta 1987) on amerikkalainen näyttelijä ja drag queen. Hän on parhaiten tunnettu "RuPaul’s Drag Race"-TV-ohjelman viidennen tuotantokauden voittajana. Hänellä on myös narkolepsia.


title: Holland Roden

text: Holland Marie Roden (s. 7. lokakuuta 1986) on yhdysvaltalainen näyttelijä, joka tunnetaan vuonna 2011 alkaneesta televisiosarjasta "Teen Wolf", jossa hän esittää Lydia Martinia.


title: Kenny Rollins

text: Kenneth Herman ”Kenny” Rollins (14. syyskuuta 1923 Charleston, Missouri – 9. lokakuuta 2012 Greencastle, Indiana) oli yhdysvaltalainen koripalloilija ja olympiavoittaja. NBA:ssa Rollins pelasi kaksi kautta.


title: Kenny Rollins

text: Rollins kuului Yhdysvaltain Lontoossa 1948 olympiakultaa voittaneeseen joukkueeseen. Hän pelasi NBA:ssa kauden 1949–1950 Chicago Stagsissä ja kauden 1952–1953 Boston Celticsissä. Rollinsin veli Phil Rollins oli myös NBA-koripalloilija.


title: Kenny Rollins

text: Rollins kuoli 89-vuotiaana Indianan Greencastlessa 9. lokakuuta 2012.


title: Mariano

text: Mariano Ferreira Filho, yleensä vain Mariano (s. 23. kesäkuuta 1986 São João, Brasilia) on brasilialainen jalkapalloilija. Hän edustaa turkkilaista Galatasarayta ja on pelipaikaltaan oikea laitapuolustaja.


title: Mariano

text: 29. joulukuuta 2011 Mariano teki 4½-vuotisen sopimuksen ranskalaisseura FC Girondins de Bordeauxin kanssa. Hän teki ensiesiintymisensä joukkueessa 14. tammikuuta 2012 ottelussa Valenciennesiä vastaan.


title: Mariano

text: 17. heinäkuuta 2015 Mariano siirtyi kolmivuotisella sopimuksella espanjalaisseura Sevillaan.


title: Thongsing Thammavong

text: Thongsing Thammavong (s. 12. huhtikuuta 1944) on Laosin pääministeri. Thammavong on ollut Laosin vallankumouksellisen puolueen jäsenenä vuonna 1991. Thammavong on ollu myös kansalliskokouksen jäsenenä. Thammavongista tuli vuonna 2010 pääministeri. Thammavong on naimisissa Bouathong Thammavongin kanssa.


title: Bouasone Bouphavanh

text: Bouasone Bouphavanh oli Laosin pääministeri. Bouphavanh on kansalliskokouksen jäsen. Bouphavanhista tuli pääministeri vuonna 2006. Vuonna 2010 hän kertoi luopuvansa pääministerin virasta perhesyiden vuoksi.


title: Laosin pääministeri

text: Laosin pääministeri (laos. ນາຍກລດ໗ະມນຕ) johtaa Laosin hallitusta. Se on korkein virka Laosin keskushallinnossa.


title: Vilho Virta

text: Vilho Fredrik Virta (1869 Tampere – 1897 Helsinki) oli suomalainen toimittaja ja sosialisti, joka varsinaiselta ammatiltaan oli kirjansitoja. Hän oli suomalaisen työväenliikkeen varhaisimpia sosialistisia vaikuttajia, esimerkiksi vuosisadan vaihteen merkittävimpiin työväenliikkeen hahmoihin lukeutuva Eetu Salin on maininnut Virran johdatelleen hänet sosialismiin. Virtaa on jopa kutsuttu "Suomen ensimmäiseksi sosiaalidemokraatiksi", vaikka hän kuoli jo kaksi vuotta ennen kuin sosiaalidemokraattisen puolueen edeltäjä Suomen Työväenpuolue perustettiin.


title: Vilho Virta

text: Vilho Virta syntyi Tampereella ja jäi orvoksi jo seitsemänvuotiaana. Hän pääsi kuitenkin kirjansitojan oppiin ja kiersi 18-vuotiaasta saakka eri puolilla Suomea harjoittamassa ammattiaan. Samalla hän oppi ruotsinkieliseltä mestariltaan ja saksalaiselta työtoveriltaan molempien puhumat kielet. Virta asettui pian Helsinkiin ja liittyi samalla Viktor Julius von Wright perustamaan Helsingin Työväenyhdistykseen. Se kuului niin sanottuun wrightiläiseen työväenliikkeeseen, joka oli pääosin porvariston muodostama ja hallitsema varhainen työväenliike. Sen mukaan työntekijöiden ja työnantajien välillä ei vallinnut mitään sovittamatonta ristiriitaa. Saksantaitoinen Virta oli kuitenkin tutustunut sikäläisten sosialistien ajatuksiin ja vaati jo vuonna 1893 wrightiläistä työväenliikettä radikalisoitumaan.


title: Vilho Virta

text: Myöhemmin Virta matkusti Saksaan, jossa hän tutustui vielä tarkemmin sosialismin aatemaailmaan. Helsingin Työväenyhdistyksessä Virta kuului sisäiseen oppositioon, jota kutsuttiin "rähinöitsijöiksi". Vuonna 1895 hän oli mukana perustamassa nykyisen "Demokraatin" edeltäjää "Työmies"-lehteä. Virta muodosti yhdessä Nils Robert af Ursinin, Väinö Sohlmanin ja Aatami Hermanni Karvosen kanssa sen ensimmäisen toimituksen ja oli myös lehden ensimmäisen johtokunnan puheenjohtaja. Hänelle tarjotusta päätoimittajan tehtävästä Virta kuitenkin kieltäytyi. Hänen uransa suomalaisessa työväenliikkeessä jäi lyhyeksi, sillä Virta kuoli Saksasta saamaansa keuhkotautiin vuonna 1897 vain 28-vuotiaana.


title: Kevin Feige

text: Kevin Feige (s. 1973) on yhdysvaltalainen elokuvatuottaja ja Marvel Studiosin johtaja, joka tunnetaan erityisesti Marvel Cinematic Universen keskeisenä taustavaikuttajana.


title: Kevin Feige

text: Feige kasvoi New Jerseyn Westfieldissä. Opiskellessaan elokuva-alaa Etelä-Kalifornian yliopistossa hän oli harjoittelijana Lauren Shuler Donnerin alaisuudessa ja valmistuttuaan hän sai työpaikan tämän avustajana. Ensimmäisiä elokuvia, joiden tuotannossa hän oli mukana, olivat "Tulivuori" (1997) ja "Sinulle on postia" (1998). Sitten Shuler Donner alkoi tuottaa "X-Men"-elokuvaa, ja ymmärtääkseen supersankarigenreä paremmin Feige perehtyi syvällisesti Marvelin sarjakuviin, joihin elokuva perustuu. Hänen panoksensa "X-Menin" (2000) menestymiseen kiinnitti Marvelin johtoportaaseen kuuluneen Avi Aradin huomion, ja tämä palkkasi Feigen kakkosmiehekseen. Aradin jätettyä paikkansa Feige nimitettiin Marvel Studiosin johtajaksi vuonna 2007. Hän oli tärkeässä osassa Marvelin aloittaessa itsenäistä elokuvatuotantoaan, jonka ensimmäinen tulos oli vuonna 2008 ensi-iltansa saanut "Iron Man".


title: Aleksis Salovaara

text: Aleksander (Aleksis) Salovaara (29. huhtikuuta 1866 Sortavala – 17. kesäkuuta 1925 Kirvu) oli suomalainen maanviljelijä ja kansanedustaja 1917–1919. Hänet valittiin maalaisliiton edustajaksi Viipurin läänin itäisestä vaalipiiristä vuosien 1916 ja 1917 vaaleissa. Salovaara joutui luopumaan kansanedustajan tehtävästä sairauden takia 21. tammikuuta 1919, ja hänen tilalleen nousi Mikko Piitulainen.


title: Aleksis Salovaara

text: Ennen kansanedustajan tehtäväänsä Aleksis Salovaara työskenteli sotilasalalla Lappeenrannassa 1887–1899, kansakoulunopettajana Virroilla ja Padasjoella 1899–1906 ja maanviljelijänä Sortavalan maalaiskunnassa vuodesta 1906. Hän toimi myös Sortavalan maalaiskunnan kuntakokouksen, Sortavalan kunnallislautakunnan ja Sortavalan kunnanvaltuuston puheenjohtajana.


title: Aleksis Salovaara

text: Salovaaran puoliso oli Josefiina Natunen vuodesta 1891.


title: Kultasiivet

text:
Kultasiivet ("Lycaeninae") on sinisiipisten heimoon kuuluva alaheimo. Siihen kuuluu kaksi tribusta, "Lycaenini" ja "Heliophorini",
joihin kuuluu kaikkiaan seitsemän sukua: "Athamanthia", "Hyrcana", "Lycaena", "Phoenicurusia", "Heliophorus", "Iophanus" ja "Melanolycaena". Ensimmäiseksi mainittuun tribukseen kuuluvia lajeja tavataan Euraasian mantereella ja toisen tribuksen lajeja tavataan lisäksi myös Keski-Amerikassa ja Uudessa-Guineassa. Pohjoismaissa ja Baltiassa tavattavat lajit kuuluvat kaikki sukuun "Lycaena". Niitä ovat isokultasiipi ("L. dispar"), luhtakultasiipi ("L. helle"), ketokultasiipi ("L. hippothoe"), pikkukultasiipi ("L. phlaeas") ja loistokultasiipi ("L. virgaureae")


title: Silfverberg

text: Silfverberg-nimisiä henkilöitä:


title: Alisa Vainio

text: Alisa Pauliina Vainio (s. 16. marraskuuta 1997 Lappeenranta) on suomalainen kestävyysjuoksija. Hänen yleisurheiluseuransa on Lappeenrannan Urheilu-Miehet ja valmentajansa Jarmo Viskari.


title: Alisa Vainio

text: Vainio on kilpaillut maajoukkuetasolla myös jääpallossa, jossa on kaksinkertainen MM-mitalisti, jääkiekossa, jalkapallossa ja pikaluistelussa. Hän alkoi harrastaa kolmivuotiaana taitoluistelua, ja on sittemmin harrastanut päälajiensa ohella myös telinevoimistelua ja salibandya.


title: Alisa Vainio

text: Vainio valittiin Vuoden nuoreksi urheilijaksi Suomen urheilugaalassa 2015.


title: Alisa Vainio

text: Vainio on saavuttanut kestävyysjuoksussa useita nuorten SM-mitaleja. Kesäkuussa 2014 hän paransi 3 000 metrin estejuoksun alle 18-vuotiaiden Suomen ennätystä Lahdessa ja Jämsässä, jossa juoksi ajan 10.15,22. Alle 20-vuotiaiden MM-kilpailuissa Eugenessa 2014 Vainio karsiutui estejuoksun alkuerissä. Hän saavutti pronssia alle 20-vuotiaiden EM-kilpailuissa Eskilstunassa 2015 ajalla 10.30,83. Samojen kisojen 5 000 metrillä hän sijoittui neljänneksi silloisella omalla ennätyksellään 16.27,91.


title: Alisa Vainio

text: Kalevan kisoissa 2015 Vainio voitti Suomen-mestaruuden 10 000 metrin juoksussa ajalla 32.58,18, joka oli tuolloin Suomen kaikkien aikojen viidenneksi paras aika. Lisäksi hän saavutti SM-hopeaa 5 000 metrillä ennätysajallaan 16.11,87. Alle 20-vuotiaiden SM-kisoissa elokuussa 2015 Vainio voitti 3 000 metrin estejuoksun ylivoimaisesti tehden ennätyksensä ja ikäluokkansa Euroopan kärkiajan 10.03,97. Elokuun lopulla alle 20-vuotiaiden Pohjoismaiden mestaruuskisoissa Espoossa Vainio voitti kultaa 3000 metrin esteissä jälleen uudella ennätysajalla 10.02,45 parantaen samalla Euroopan alle 20-vuotiaiden tilaston kärkiaikaa.


title: Alisa Vainio

text: Syyskuussa 2015 Vainio juoksi elämänsä ensimmäisellä maratonilla ajan 2.33.24, joka alitti Rion olympialaisten tulosrajan ja sijoittui Suomen kaikkien aikojen listalla kuudenneksi. Vainio ei voinut kuitenkaan osallistua olympiamaratonille, koska oli sääntöjen mukaan liian nuori. Tulos on juniorien, eli alle 20-vuotiaiden epävirallinen Euroopan ennätys maratonilla. Samoin tulos on myös Suomen ennätys alle 23-vuotiaiden sarjassa sekä epävirallinen ennätys alle 20-vuotiaiden sarjoissa.


title: Alisa Vainio

text: Vainio nimettiin marraskuussa 2015 Suomen joukkueeseen kesän 2016 yleisurheilun EM-kisoihin 10 000 metrin matkalle. Hän kuitenkin ilmoitti toukokuun lopulla 2016, ettei aio osallistua kisoihin.


title: Alisa Vainio

text: Kalevan kisoissa 2018 Vainio voitti toisen kerran 10 000 metrin Suomen-mestaruuden ja oli 5 000 metrillä kolmas. Syyskuussa 2018 hän voitti maratonin Suomen-mestaruuden ajalla 2.34.49.


title: Alisa Vainio

text: Vainio kuului MM-pronssia saaneisiin Suomen naisten jääpallomaajoukkueisiin Irkutskissa 2012 ja Lappeenrannassa 2014. Vuonna 2011 hän voitti 17-vuotiaiden tyttöjen MM-hopeaa.


title: Alisa Vainio

text: Vainio valittiin Suomen parhaaksi alle 15-vuotiaaksi jääpallotytöksi 2009 (seura tuolloin Veiterä) ja 2012 (HIFK) sekä parhaaksi alle 17-vuotiaaksi 2013 (Warkauden Pallo -35).


title: Alisa Vainio

text: Saimaan Pallon poikien joukkueessa jääkiekkoa pelannut Vainio aloitti Kimpisen lukion liikuntalinjalla jääkiekkoilijana. Hän siirtyi Team Oriflame Kuortaneeseen, jossa pelasi yksitoista naisten SM-sarjan ottelua kaudella 2013–2014. Kuortaneella ollessaan Vainio huomasi olevansa ennen kaikkea yksilöurheilija, ja kestävyysjuoksusta tuli hänen päälajinsa.


title: Lindblad

text: Lindblad tarkoittaa esimerkiksi seuraavia:


title: Independence Day: Uusi uhka

text: Independence Day: Uusi uhka () on kesäkuussa 2016 ensi-iltansa saanut yhdysvaltalainen katastrofielokuva ja jatko-osa vuoden 1996 katastrofielokuvalle "Independence day – Maailmojen sota", joka kertoi avaruusolentojen hyökkäyksestä Maahan. Ohjaajana toimii Roland Emmerich, ja käsikirjoituksen työstävät Emmerich, Dean Devlin ja Carter Blanchard.


title: Independence Day: Uusi uhka

text: Pääosaa näyttelevät Jeff Goldblum, Bill Pullman, Vivica A. Fox, Judd Hirsch ja Brent Spiner, jotka kaikki nähtiin ensimmäisessä elokuvassa. Muissa rooleissa nähdään muun muassa Liam Hemsworth, Jessie Usher ja William Fichtner.


title: Independence Day: Uusi uhka

text: 20 vuotta avaruusolentojen epäonnistuneen hyökkäyksen jälkeen Maan kansakunnat ovat rakentaneet puolustusjärjestelmän käyttäen hyödyksi olentojen aluksista löytynyttä teknologiaa. Uusi vaara kuitenkin uhkaa, sillä ennen kukistumistaan olennot ehtivät lähettää hätäsignaalin.


title: Heiniö

text: Heiniö-nimisiä suomalaisia henkilöitä:


title: Todor Aleksiev

text: Todor Nikolajev Aleksiev (, s. 21. huhtikuuta 1983 Plovdiv) on bulgarialainen lentopalloilija, joka edustaa argentiinalaista UPCN San Juan Vóleyta ja Bulgarian lentopallomaajoukkuetta. Pelipaikaltaan 200-senttinen ja 96-kiloinen Aleksiev on hyökkääjä tai vastaanottaja.


title: Todor Aleksiev

text: Hänen iskulyöntinsä ylettyy 347 senttimetriin ja blokkilyönti 322 senttimetriin.


title: Todor Aleksiev

text: Aleksiev aloitti uransa vuonna 2000 kotikaupunkinsa Lokomotiv Plovdivissa. Hän on edustanut kotimaansa lisäksi kolmea seuraa Venäjällä, kahta seuraa Italiassa ja Turkissa sekä yhtä seuraa Argentiinassa. Kesäkuussa 2015 Aleksiev siirtyi nykyiseen seuraansa, argentiinalaiseen UPCN San Juan Vóleyhin.


title: Todor Aleksiev

text: Aleksiev on edustanut Bulgarian maajoukkuetta vuodesta 2006 lähtien ja on voittanut pronssia MM-kilpailuista, EM-kilpailuista sekä maailmancupista. Hänellä on myös yksi hopea Euroopan kisoista vuodelta 2015. Aleksiev on valittu maailmanliigan parhaaksi vastaanottajaksi vuosina 2012 ja 2013 sekä parhaaksi pisteentekijäksi 2012. Hän on osallistunut myös kaksiin kesäolympialaisiin, parhaana tuloksenaan neljäs vuodelta 2012.


title: Salles-Curan

text:
Salles-Curan on kunta Etelä-Ranskassa Aveyronin departementissa Midi-Pyrénées'n alueella. Se sijaitsee Pareloupin tekojärven rannalla. Järvi on suosittu vapaa-ajanviettopaikka.
Kunnassa on kaksi linnaa. Rodezin piispa Guillaume de La Tour rakennutti vuosina 1441-1447 Salles-Curanin linnan ("Château de Salles-Curan"). Toinen kaupungin linnoista on 1500-luvun alussa rakennettu linna "Château de Larguiès".


title: Aleksi Jaakkola

text: Aleksi Jekki Johannes Jaakkola (s. 17. marraskuuta 1997 Nokia) on suomalainen moukarinheittäjä. Jaakkola edustaa Vehmaisten Urheilijoita ja hänen valmentajanaan toimii olympiakisoissa itsekin moukarissa kilpaillut Harri Huhtala. Vuosina 2010–2017 Jaakkola edusti Nokian Urheilijoita.


title: Aleksi Jaakkola

text: Aikuisten moukarilla Jaakkolan ennätys on heinäkuussa 2016 Kaustisella heitetty 73,77 m. Kuuden kilogramman moukarilla hän on heittänyt 80,54 m, joka on alle 20-vuotiaiden Suomen ennätys. Viiden kilon moukarilla Jaakkola on heittänyt parhaimmillaan 78,40 m.


title: Aleksi Jaakkola

text: Kalevan kisoissa Jaakkola on voittanut hopeaa vuonna 2017 Seinäjoella tuloksella 71,95 m.


title: Aleksi Jaakkola

text: Heinäkuussa 2015 Jaakkola eteni alle 20-vuotiaiden EM-finaaliin, jossa hän oli kahdeksas tuloksella 73,22. Vuoden 2016 alle 20-vuotiaiden MM-kisoissa Jaakkola heitti pronssia tuloksella 77,88. Vuoden 2017 alle 23-vuotiaiden EM-kilpailuissa hän oli yhdeksäs.


title: Rivière-sur-Tarn

text: Rivière-sur-Tarn on kunta Etelä-Ranskassa Aveyronin departementissa Midi-Pyrénées'n alueella. Se sijaitsee Tarn-joen varrella. Kunnan nähtävyys on 1000-luvulla rakennettu raunioitunut linna Château de Peyrelade.


title: Ritva Kajasto

text: Ritva Anneli Kajasto (19. toukokuuta 1938 Helsinki – 21. kesäkuuta 2015 Hämeenlinna) oli suomalainen televisiokuuluttaja.


title: Ritva Kajasto

text: Kajasto tunnettiin Mainos-TV:n ohjelmien pitkäaikaisena kuuluttajana television ykkös- ja kakkosverkossa. Hän aloitti kuuluttajana jo 1959. 1990-luvun alussa Kajasto oli MTV:n ainoa vakituinen kuuluttaja, kun muut olivat freelancereita.


title: Misty May-Treanor

text: Misty Erie May-Treanor ("o.s. May", s. 30. heinäkuuta 1977 Los Angeles, Kalifornia) on uransa jo päättänyt yhdysvaltalainen rantalentopallon olympiavoittaja. May-Treanor on 175 senttimetriä pitkä ja painaa 72 kilogrammaa. Hän on historian menestynein naisrantalentopalloilija.


title: Misty May-Treanor

text: May-Treanor voitti urallaan kolme olympiakultaa, vuonna 2004 Ateenassa, vuonna 2008 Pekingissä ja vuonna 2012 Lontoossa. Jokainen olympiakulta tuli Kerri Walshin kanssa. Walshin kanssa May-Treanor voitti myös kolme MM-kultaa sekä yhden hopean. May-Treanor ilmoitti uransa päättymisestä kolmannen olympiakullan jälkeen vuonna 2012. Nuorempana hän kuului Yhdysvaltain lentopallomaajoukkueeseen saavuttaen pronssia vuoden 1999 Pan-Amerikan kisoista.


title: Misty May-Treanor

text: May-Treanorin isä Butch May pelasi urallaan olympialaisissa Yhdysvaltain lentopallomaajoukkueen paidassa. Myös hänen serkkunsa Taylor Dent on ammattilaisurheilija, joka kilpaili urallaan tenniksessä. May-Treanor on naimisissa MLB:ssä pelanneen baseballpelaaja Matt Treanorin kanssa.


title: Viktor Gratschew

text: Viktor (Viki) Gratschew (25. lokakuuta 1931 Kyyrölä – 29. kesäkuuta 2015 Helsinki) oli suomalainen jalkapalloilija. Hän oli cup-mestari vuodelta 1956.


title: La Malène

text: La Malène on kunta Etelä-Ranskassa Lozèren departementissa Languedoc-Roussillonin alueella. Se sijaitsee Tarn-joen varrella. Kunnan nähtävyys on Castel Merlet-linnan rauniot. Se on tiettävästi vanhin linna Ranskassa.


title: Nopsasiivet

text: Nopsasiivet ("Theclinae") on sinisiipisten heimoon kuuluva alaheimo. Siihen kuuluvilla lajeilla siipien väri on enimmäkseen ruskea, mutta joillakin lajeilla on siivissä hieman sinistä tai oranssia väriä. Kangasperhonen ("Callophrys rubi") on koko Skandinavian ja Baltian alueella esiintyvä laji. Muita Suomessa, Pohjoismaissa ja Baltian alueella esiintyviä lajeja ovat tamminopsasiipi ("Favonius qercus"), tuominopsasiipi ("Satyrium pruni"), jalavanopsasiipi ("Satyrium w-album")ja ruostenopsasiipi ("Thecla betulae").


title: Comps-la-Grand-Ville

text: Comps-la-Grand-Ville on kunta Etelä-Ranskassa Aveyronin departementissa Midi-Pyrénées'n alueella. Siellä on 1000-luvulta peräisin oleva hyvin säilynyt Bonnecomben luostari ("Abbaye de Bonnecombe").


title: Ambialet

text: Ambialet on kunta Etelä-Ranskassa Tarnin departementissa Midi-Pyrénées'n alueella. Se sijaitsee Tarn-joen varrella olevassa niemessä, jonka joki muodostaa tekemällä melkein täyden silmukan. Kunnassa on myös keskiaikainen luostari.


title: Graulhet

text: Graulhet on kunta Etelä-Ranskassa Tarnin departementissa Midi-Pyrénées'n alueella. Se sijaitsee Dadou-joen varrella. Panessacin keskiaikaisissa kortteleissa on kapeita kujia ja ristikkorakenteisia taloja.


title: Shamier Little

text: Shamier Little (s. 20. maaliskuuta 1995 Louisville, Kentucky) on yhdysvaltalainen juoksija, joka kilpailee 400 metrin aitajuoksussa. Little edustaa Texas A&M Universityn yleisurheilujoukkuetta.


title: Shamier Little

text: Little keskeytti 400 metrin aitajuoksun loppukilpailun Barcelonan alle 20-vuotiaiden MM-kilpailuissa 2012. Hän voitti kultaa 400 metrin aidoista (ajalla 55,66) ja 4 × 400 metrin viestistä alle 20-vuotiaiden maailmanmestaruuskilpailuista Eugenesta 2014. Hän voitti NCAA:n mestaruuden 400 metrin aidoissa vuosina 2014, 2015 ja 2016. Vuonna 2015 hän voitti myös Yhdysvaltain mestaruuden ja sai paikan vuoden 2015 MM-kilpailuihin Pekingiin. Vuoden 2015 Pan-Amerikan kisoista Torontosta Little voitti kultaa 400 metrin aidoista ajalla 55,50 ja pitkästä viestistä. 2015 MM-kilpailuissa hän selviytyi 400 metrin aidoissa finaaliin aikavertailun kautta. Loppukilpailussa hän sai hopeaa ajalla 53,94. Lontoon MM-kilpailuissa 2017 hän karsiutui 400 metrin aitajuoksun välierissä.


title: Shamier Little

text: Little on kilpaillut myös 400 metrin sileällä.


title: Lavaur (Tarn)

text: Lavaur on kunta Etelä-Ranskassa Tarnin departementissa Midi-Pyrénées'n alueella. Se sijaitsee Agout-joen varrella. Kunnan nähtävyys on Saint-Alainin katedraali.


title: Jordan Santos

text: Jordan Alexandre Grilo Santos (usein vain pelkkä "Jordan", s. 2. heinäkuuta 1991 Toronto, Kanada) on kanadalaissyntyinen portugalilainen beachfutispelaaja, joka edustaa Sporting CP:tä ja Portugalin beachfutismaajoukkuetta. 180 senttimetriä pitkä ja 70 kilogrammaa painava Jordan on hyökkääjä.


title: Jordan Santos

text: Jordan saavutti Portugalin maajoukkueen kanssa MM-kultaa vuoden 2015 MM-kilpailuista Portugalin Espinhosta. Hänellä on myös MM-pronssia vuodelta 2011. Vuonna 2015 hän oli myös mukana saavuttamassa pronssia Euroopan kisoista Bakusta. Jordan on pelannut vuodesta 2010 lähtien Sporting CP:ssä, jota ennen hän edusti AD Sótãoa.


title: Jordan Santos

text: Jordan on pelannut myös jalkapalloa hyökkääjänä Portugalin alasarjoissa. Viimeksi hän on edustanut Nazarenos-seuraa.


title: Henrik Sillanpää

text: Henrik Sillanpää (s. 24. tammikuuta 1991 Tampere) on suomalainen tennispelaaja. Parhaimmillaan hän on ollut kaksinpelissä ATP-listan sijalla 505 heinäkuussa 2015. Sillanpää edusti Suomea Davis Cupissa ensimmäisen kerran vuonna 2015.


title: Fernandão

text: Fernando Maciel Gonçalves (taiteilijanimeltään "Fernandão", s. 16. elokuuta 1980 São Paulo, Brasilia) on brasilialais-espanjalainen futsalpelaaja, joka edustaa venäläistä Dinamo Moskovaa ja Espanjan futsalmaajoukkuetta. Pelipaikaltaan 184 senttimetriä pitkä ja 89 kilogrammaa painava Fernandão on pivot eli kärkipelaaja.


title: Fernandão

text: Fernandão on saavuttanut Espanjan maajoukkueen kanssa kaksi MM-hopeaa vuosilta 2008 ja 2012. EM-kilpailuista Fernandãolla on kulta vuodelta 2010 ja pronssi vuodelta 2014.


title: Fernandão

text: Fernandão siirtyi synnyinmaastaan Brasiliasta espanjalaiseen FS Martorelliin vuonna 2004. Vuodet 2007-2014 hän edusti FC Barcelona Futsalia, jossa hän saavutti muun muassa kaksi UEFA Futsal Cupin voittoa sekä kolme Espanjan mestaruutta. Vuonna 2014 Fernandão siirtyi venäläiseen Dinamo Moskovaan.


title: Moussa Dembélé

text: Moussa Dembélé (s. 12. heinäkuuta 1996 Pontoise) on ranskalainen jalkapalloilija, joka edustaa Ranskan Ligue 1:ssä pelaavaa Lyonia. Pelipaikaltaan vasenjalkainen Dembélé on hyökkääjä. Hänellä on malilaisia sukujuuria.


title: Moussa Dembélé

text: Dembélé siirtyi PSG:n junioreista englantilaiseen Fulham FC:hen vuonna 2012. Hän debytoi seuran edustusjoukkueen paidassa Valioliigassa marraskuussa 2013 West Ham Unitedia vastaan. Hän pelasi kaudella kaksi ottelua Fulhamin pudotessa Mestarussarjaan. Mestaruussarjassa Dembélé pelasi kaudella 2014–2015 11 ottelua.


title: Moussa Dembélé

text: Dembélé on pelannut useissa Ranskan nuorisomaajoukkueissa. Vuodesta 2014 hän on pelannut Ranskan alle 19-vuotiaiden maajoukkueessa, jossa maaleja on kertynyt kahdeksassa ottelussa viisi. Dembélé kuului joukkueeseen myös kesän 2015 alle 19-vuotiaiden EM-kilpailuissa, joissa Ranska selviytyi välieriin. Dembélé teki turnauksessa kaksi maalia.


title: Hautalahti

text: Hautalahti on Päijänteen Ristinselän pohjoisosasta länsiluoteeseen haarautuva lahti. Lahden saaria ovat Lapinsaari ja Maasaari, lahden tyvellä Kivisaari. Pohjoisrannalla on Riihivuori. Hautalahdella on uimaranta.


title: Renault Talisman

text: Renault Talisman on Renault’n vuodesta 2015 valmistama ylemmän keskiluokan automalli, joka korvasi Lagunan. Se esiteltiin syksyllä 2015 Frankfurtin autonäyttelyssä. Korimallit ovat neliovinen sedan ja farmari. Talismanin alustassa on aktiivinen iskunvaimentimien säätö ja lisävarusteena saa myös 4CONTROL-nelipyöräohjauksen. Etelä-Koreassa Talisman tunnetaan nimellä Renault Samsung SM6.


title: Renault Talisman

text: Talisman sai vuoden 2015 Euro NCAP -kolaritestistä tulokseksi täydet viisi tähteä.


title: Renault Talisman

text: Bensiinimoottorit ovat 1,6-litraiset TCe:t, tehoiltaan 150- ja 200-hevosvoimaiset. Pienin diesel on 1,5-litrainen dCi (110 hv) ja suuremmat vastaavia 1,6-litraisia (130/160 hv). Tehokkaimassa dieselmoottorissa on kaksoisturbo. Bensiinikäyttöisissä malleissa on vakiona seitsenportainen EDC-kaksoiskytkinvaihteisto, ja tehokkaimmassa dieselissä vastaava kuusiportainen. Sen saa lisävarusteena myös kahteen pienempään dCi:hin, joissa on vakiona kuusivaihteinen manuaali.


title: Tissington

text: Tissington on kylä Derbyshiressa, Englannissa. Kylä on rakentunut Tissington Hall -nimisen Jaakko I:n aikaisen kartanon ympärille. Tissington sijaitsee Buxtonista Ashbourneen kulkevan tien A515 varrella. Kylä on suosittu matkakohde ja sen talous perustuu suurelta osin matkailuun.


title: Pyhäsaari (Jyväskylä)

text: Pyhäsaari on yksi Leppäveden suurimmista saarista Jyväskylässä lähellä Vaajavirran luusuaa. Kapeahko salmi erottaa sen Kanavuoresta, vielä kapeampi Ruokosaaresta, joka on nimestään huolimatta niemi eikä saari. Saaren pituus on noin 2 km. Pyhäsaaren pohjoisosassa on lapinraunioita. Siellä on loma-asutusta.


title: Keltaperhoset

text: Keltaperhoset ("Coliadinae") on kaaliperhosten heimoon kuuluva alaheimo. Siihen kuuluu noin 300 lajia. Pohjoismaissa ja Baltian alueella tavattavia lajeja ovat lapinkeltaperhonen ("Colias hecla"), suokeltaperhonen ("Colias palaeno"), tunturikeltaperhonen ("Colias tyche") ja sitruunaperhonen ("Conepteryx rhamni") sekä satunnaisesti esiintyviä etelänkeltaperhonen ("Colias croceus") ja vaaleakeltaperhonen ("Croceus hyale").


title: Sascha Weidner

text: Sascha Weidner (1.elokuuta 1974 Georgsmarienhütte, Saksa - 9. huhtikuuta 2015 Norden, Saksa) oli saksalainen valokuvaaja ja taiteilija, joka asui ja työskenteli Belmissä ja Berliinissä. Weidnerin tuotanto perustuu radikaalin subjektiivisen kuvamaailman luomiseen. Hänen töitään on julkaistu ja esitelty näyttelyissä kansainvälisesti.


title: Sascha Weidner

text: Sascha Weidner opiskeli kuvataidetta ja visuaalista viestintää Braunschweigin kuvataideakatemiassa vuosina 1996-2004. Vuonna 2004 hän ryhtyi opiskelemaan taidevalokuvausta professori Dörte Eißfeldin mentoriohjelmassa. Tämän jälkeen Weidner työskenteli freelance-taiteilijana Belmissä ja Berliinissä.


title: Sascha Weidner

text: Vuodet 2010-2012 Weidner toimi valokuvauksen lehtorina Stuttgartin kuvataideakatemiassa ja 2012 hänet nimettiin Saksan valokuva-akatemian (Deutsche Fotografische Akademie) jäseneksi.


title: Sascha Weidner

text: Sascha Weidner kuoli 9.4.2015 sydämen vajaatoiminnan aiheuttamaan äkilliseen sydämenpysähdykseen.


title: Sascha Weidner

text: Töistään Weidner sai lukuisia palkintoja ja tunnustuksia, mm. 2011 Alison & Peter Klein Foundationin valokuvataiteen palkinnon "Stiftungspreis Fotografie" ja 2010 Berliinin taideakatemian elokuva- ja mediataiteen palkinnon “Förderungspreis Film- und Medienkunst”.


title: Sascha Weidner

text: Weidnerin töitä on ollut esillä niin soolo- kuin ryhmänäyttelyissä paitsi Saksassa, myös kansainvälisesti.


title: Sascha Weidner

text: Sascha Weidner kuvaili itseään "romanttisesti liikuttuneeksi matkailijaksi" ja valokuviaan erittäin subjektiivisiksi. Hänelle valokuva oli taiteellisen ilmaisun väline punoa yhteen todellinen maailma omien sisäisten kuvien kanssa. Hänen omaelämäkerrallisimmat kuvamatkansa nostivat esiin kysymyksen ihmisen olevaisuudesta.


title: Sascha Weidner

text: Weidnerin kuvakaanoni kumpusi nuorten elämäntyylistä ja "nuoruutensa 80-, 90- ja 2000-luvulla eläneiden sukupolvien havainnoista, kaipuusta ja näyistä". Pohjimmiltaan melankolinen näkökulma maailmaan leimasi Weidnerin teoksia, ja kuvien peruskaava muodostui taiteilijan omista ihmissuhteista. Weidner asetti kuvissaan vastakkain niin elämän ja kuoleman kuin kauniin ja katoavaisen, ja kyseenalaisti myös alkuperän, identiteetin ja itsemääräämisoikeuden. Tässä mielessä Sascha Weidner ei rajoittunut vain oman ympäristönsä kuvaajaksi, vaan elämän ylipäänsä.


title: Sascha Weidner

text: Sascha Weidnerin käyttämä välitön, autenttinen ja rehellinen metodiikka ankkuroituu valokuvaajien kuten Nan Goldinin, Larry Clarkin tai Juergen Tellerin traditioon. Hänen valokuvasarjoissaan havaittavissa oleva komposition ja värin herkkä ymmärrys muistuttavat japanilaisen valokuvaaja Rinko Kawauchin elementaalisten ja symbolisten kuvien valoisuudesta ja läpikuultavuudesta.


title: The Moving Picture World

text: The Moving Picture World oli varhainen vaikutusvaltainen yhdysvaltalainen ammattilehti Yhdysvaltain elokuvateollisuudessa. Lehden perusti James Petrie ”J.P.” Chalmers, Jr. (1866–1912), joka alkoi julkaista lehteä nimellä "The Moving Picture World and View Photographer" maaliskuussa 1907. Vuoteen 1914 mennessä lehden levikki oli noussut noin 15 000 kappaleeseen. "The Moving Picture World" fuusioitui "Exhibitor’s Heraldin" kanssa joulukuussa 1927, jolloin ne muodostivat "Exhibitors’ Herald World" -lehden. Fuusioitumisen myötä lehden levikki nousi 16 881 kappaleeseen. Vuonna 1931 tehtiin uusi fuusio, jolloin "Exhibitors’ Herald World" fuusioitui "Motion Picture Newsin" kanssa. Tällöin lehden nimeksi tuli "Motion Picture Herald".


title: Pekka Tanskanen

text: Pekka Tanskanen (26. toukokuuta 1866 Juuka – 11. maaliskuuta 1946 Juuka) oli suomalainen maanviljelijä ja kansanedustaja 1917–1919. Hänet valittiin maalaisliiton edustajaksi Kuopion läänin itäisestä vaalipiiristä vuoden 1917 vaaleissa.


title: Pekka Tanskanen

text: Tanskanen osallistui myös paikallispolitiikkaan Juuan kunnanvaltuutettuna ja kunnallislautakunnan jäsenenä. Hän oli kolmesti naimisissa: Sikke Lehikoisen kanssa 1890–1892, Siiri Lehikoisen kanssa 1894–1927 ja Eeva Kaisa Kukkosen kanssa 1929.


title: Kauhajärvi (järvi Lapualla)

text: Kauhajärvi on Lapuan kaupungin koillisosassa sijaitseva järvi, jonka länsirannalla on Kauhajärven ja itärannalla Korkiakankaan kylä. Kauhajärvessä on ainakin yksi saari. Kauhajärveen on istutettu kirjolohta ja siikaa. Suomessa on maanmittauslaitoksen maastotietokannan mukaan seitsemän Kauhajärveä, joista kolme Etelä-Pohjanmaalla.


title: Vuorilampi (Laajavuori)

text:
Vuorilampi on lampi Jyväskylän Laajavuoren lähellä. Lammen pinta-ala on 2,2 hehtaaria,
suurin syvyys 16,4 metriä, tilavuus 169 400 m³ ja rantaviivan pituus 0,6 kilometriä. Vuorilammen rannalla on tilauksesta toimiva savusauna ja tupakabinetti. Vuorilammella harrastetaan myös avantouintia.


title: Kana Kitahara

text: Kana Kitahara (s. 17. joulukuuta 1988) on japanilainen jalkapalloilija, pelipaikaltaan puolustaja. Japanin naisten jalkapallomaajoukkueessa hän on pelannut kahdeksan maaottelua syyskuusta 2013 alkaen.


title: Kana Kitahara

text: Kitahara saavutti MM-hopeaa 2015. Hän pelasi turnauksessa vain ensimmäisen jakson alkulohko-ottelussa Ecuadoria vastaan.


title: Lars Løkke Rasmussenin II hallitus

text: Lars Løkke Rasmussenin II hallitus oli Tanskan entinen hallitus, joka toimi 2015–2016. Hallitus toimi vähemmistöhallituksena, ja se muodostui ainoastaan Venstre-puolueesta.


title: Megumi Kamionobe

text: Megumi Kamionobe (s. 15. maaliskuuta 1986) on japanilainen jalkapalloilija, pelipaikaltaan puolustaja. Japanin naisten maajoukkueessa hän on pelannut 31 maaottelua elokuusta 2009 alkaen ja tehnyt niissä kaksi maalia.


title: Megumi Kamionobe

text: Kamionobe voitti maailmanmestaruuden vuonna 2011 mutta pääsi turnauksessa kentälle vain Ruotsia vastaan pelatun välieräottelun viimeisiksi minuuteiksi. Hän saavutti MM-hopeaa vuonna 2015, jolloin hän pääsi vaihtopelaajana kentälle kahdessa alkulohko-ottelussa.


title: Kuusamon terveyskeskus

text: Kuusamon terveyskeskus on Kuusamon kaupungissa sijaitseva terveydenhuollon yksikkö. Kuusamon terveyskeskuksessa toimii ympärivuorokautinen päivystys. Terveyskeskuksessa on lääkärinvastaanotto ja siellä tehdään laboratorio- ja kuvantamistutkimusten lisäksi myös kiireettömiä leikkauksia. Vuonna 2012 Kuusamon terveyskeskus oli Suomen kustannustehokkain terveyskeskussairaala.


title: Kuusamon terveyskeskus

text: Kuusamon sairaala rakennettiin vuonna 1906 valtionavun turvin, jolloin sinne tuli 15 sairaansijaa ja sairaanhoitajan virka. Aluelääkärin virkaan astui noihin aikoihin Juho Warpula. Vuonna 1921 aluelääkäriksi nimitettiin Ali Ervasti. Ervasti hoiti Kuusamon lisäksi Posion ja Taivalkosken kuntien potilaat ja joutui usein tekemään vaativiakin leikkauksia, koska matka Oulun lääninsairaalaan oli pitkä ja kelirikkojen vaikeuttama. "Pakko leikata, kuolee matkalle kuitenkin", totesi Ervasti usein lakonisesti.


title: Kuusamon terveyskeskus

text: Kuusamon sairaala tuhoutui sotien aikana saksalaisten ja venäläisten joukkojen poltettua Kuusamon kirkonkylän ja sairaala toimi hajautetusti useissa rakennuksissa. Aluesairaala muuttui kunnansairaalaksi ja aluelääkäri kunnanlääkäriksi vuonna 1950. Uusi kunnansairaala valmistui vuonna 1952, jossa toimi kaksi kunnanlääkäriä aina 1960-luvulle, jolloin sairaala laajennettiin 100-paikkaiseksi, uusi leikkausosasto rakennettiin ja kunnanlääkärin virkoja lisättiin. Samoihin aikoihin ensimmäinen kirurgin virka perustettiin Kuusamoon.


title: Kuusamon terveyskeskus

text: 1972 voimaan tulleen kansanterveyslain myötä Kuusamon kunnansairaalan nimi muuttui Kuusamon terveyskeskukseksi. 1980-luvulla Raatesalmen psykiatrinen hoitopiste muutettiin terveyskeskuksen psykiatriseksi osastoksi. 1990-luvulla terveyskeskukseen perustettiin kymmenen terveyskeskuslääkärin ja yhden kirurgin työtä tukemaan myös gynekologin virka.


title: Kuusamon terveyskeskus

text: 2003 tehtiin Kuusamon terveyskeskuksen rakennuksen peruskorjaus. Vuonna 2008 synnytykset Kuusamossa lopetettiin ja keskitettiin Oulun yliopistolliseen sairaalaan. Nykyisellään Kuusamon terveyskeskuksessa on 20 lääkärin virkaa, viikoittaista leikkaustoimintaa, sekä useiden eri alojen erikoislääkäripalvelut.


title: Asuna Tanaka

text: Asuna Tanaka (s. 23. huhtikuuta 1988) on japanilainen jalkapalloilija, pelipaikaltaan keskikenttäpelaaja. Hän on pelannut Japanin naisten maajoukkueessa 34 maaottelua maaliskuusta 2011 alkaen ja tehnyt niissä kolme maalia.


title: Asuna Tanaka

text: Tanaka on kuulunut Japanin maajoukkueeseen sen voittaessa maailmanmestaruuden vuonna 2011 sekä saavuttaessa olympiahopeaa vuonna 2012 ja MM-hopeaa vuonna 2015. MM-kisoissa 2011 hän pääsi kentälle vain yhden alkulohko-ottelun viime hetkiksi ja MM-kisoissa 2015 hän pelasi yhden alkulohko-ottelun kokonaan. Olympiakisoissa 2012 hän pelasi yhden alkulohko-ottelun kokonaan ja pääsi vaihtopelaajana kentälle yhdessä alkulohko-ottelussa, välierässä ja loppuottelussa.


title: Memoirs of a Madman

text: Memoirs of a Madman on vuonna 2014 julkaistu Ozzy Osbournen kokoelma-albumi. Levy julkaistiin CD:n lisäksi myös CD+DVD -painoksena.


title: Montgiscard

text: Montgiscard on kunta eteläisessä Ranskassa Haute-Garonnen departementissa Midi-Pyrénées'n alueella. Kunnassa olevassa 1400-luvulta peräisin olevassa kirkossa on alueelle tyypillinen kellotorni.


title: Montgiscard

text: Bernard Maris, ekonomisti ja yksi Charlie Hebdon iskun uhreista vuonna 2015.


title: Motion Picture Herald

text: Motion Picture Herald oli yhdysvaltalainen ammattilehti Yhdysvaltain elokuvateollisuudessa. Lehteä julkaistiin viikoittain vuosina 1931–1972, jolloin lehden korvasi "QP Herald", jota julkaistiin ainoastaan toukokuuhun 1973 asti.


title: Motion Picture Herald

text: "Motion Picture Heraldin" historia yltää vuoteen 1915, jolloin sen perusti chicagolainen painolaitos. Vuonna 1916 päätoimittaja Martin Quigley osti lehden, jolle hän antoi nimeksi Exhibitor’s Herald. "Exhibitor’s Heraldista" muodostui tärkeä maanlaajuinen elokuvalehti Yhdysvalloissa. Vuonna 1917 lehti fuusioitui "Motography"-lehden kanssa, ja joulukuussa 1927 "Exhibitor’s Herald" fuusioitui "The Moving Picture Worldin" kanssa, jolloin lehdet muodostivat Exhibitors’ Herald World -lehden. Fuusioitumisen myötä lehden levikki nousi 16 881 kappaleeseen. Vuonna 1931 tehtiin uusi fuusio, jolloin "Exhibitors’ Herald World" fuusioitui "Motion Picture Newsin" kanssa. Tällöin lehden nimeksi tuli "Motion Picture Herald".


title: Pietarintehdas

text: Pietarintehdas () oli nykyisessä Petroskoissa vuosina 1703–1731 toiminut venäläinen rautatehdas.


title: Pietarintehdas

text: Pietari I:n Lohijoen suuhun perustamaa tehdasta ryhdyttiin rakentamaan elokuussa 1703 ja jo seuraavan vuoden alussa se valmisti ensimmäisen tykkinsä. Tehtaan lähistölle syntyi Petrovskaja slobodan asutus, josta sittemmin sai alkunsa Petroskoin kaupunki. Vuonna 1705 Pietarintehtaalle lähetettiin ammattitaitoisia työläisiä Tulasta ja muista kaupungeista. Laitoksen toiminta saavutti huippunsa saksalais- tai hollantilaissyntyisen Georg Wilhelm de Henninin tultua Aunuksen vuoritehtaiden johtajaksi vuonna 1713.


title: Pietarintehdas

text: Pietarintehdas valmisti paikallisesta suo- ja järvimalmista tykkejä, ammuksia, tuli- ja teräaseita, ankkureita, työkaluja, nauloja ja taide-esineitä. Sen tuottamilla aseilla oli huomattava merkitys Suuressa Pohjan sodassa. Sodan jälkeen tehtaan toiminta lamaantui. Hennin lähetettiin vuonna 1722 Verhoturjen ja Tobolskin tehtaille ja asesepät siirrettiin vuonna 1724 Siestarjoelle. Pietarintehdas lakkautettiin vuonna 1731. Vuonna 1773 sen paikalle perustettiin uusi Aleksanterintehdas.


title: Helle Thorning-Schmidtin II hallitus

text: Helle Thorning-Schmidtin II hallitus oli Tanskan hallitus, joka toimi helmikuun 2014 alusta kesäkuun 2015 loppuun. Hallitus toimi vähemmistöhallituksena ja sen muodostivat sosiaalidemokraatit ja Radikaali Venstre. Kansankäräjillä hallituksen tukipuolueina olivat vasemmistolaiset Sosialistinen kansanpuolue ja Yhtenäisyyslista.


title: Labarthe-sur-Lèze

text: Labarthe-sur-Lèze on kunta eteläisessä Ranskassa Haute-Garonnen departementissa Midi-Pyrénées'n alueella. Se sijaitsee Lèzejoen varrella, noin 20 kilometriä Toulousesta etelään.


title: Armas Kaarlo Raunio

text: Armas Raunio (1911 - 26. joulukuuta 1994, Helsinki) oli tamperelainen taidemaalari ja kuvataiteilija. Hän debytoi Tampereella vuonna 1936.


title: Armas Kaarlo Raunio

text: Armas Raunio maalasi paljon maisemia sekä kaupunki- ja pihanäkymiä. Hän teki myös laatukuvia, henkilötutkielmia, omakuvia sekä tilausmuotokuvia. Raunion maalaukset ovat usein värikkäitä. Hänen tuotannossaan ilmenee realismia, fantasiaa ja huumoriakin. 1960-luvun töissä näkyy abstraktin ilmaisun vaikutteita ja 1970-luvun muotokuvissa fotorealismin innoitusta. Raunion myöhemmissä töissä on nähtävillä eri tyylilajien yhdistelyä.


title: Armas Kaarlo Raunio

text: Raunio osallistui Suomen Taiteilijain näyttelyihin vuonna 1945 ja 1952 sekä Suomen Taideakatemian 3-vuotis näyttelyyn vuonna 1993.


title: Armas Kaarlo Raunio

text: Ulkomailla Raunion töitä on ollut esillä Ruotsissa Norrköpingissä 1948, Tanskassa Odensessa 1955, Norjassa Trondheimissa 1955 sekä Neuvostoliitossa Kiovassa 1961. Hänen töitään myös on ollut esillä vuosina 1989-1990 Skissä, Solnassa ja Gladaxessa ystävyyskuntanäyttelyissä.


title: Armas Kaarlo Raunio

text: Vuonna 2011 Tampereen taidemuseo, Hiekan taidemuseo ja Tampereen taiteilijaseura järjestivät Armas Raunion näyttelyn.


title: Armas Kaarlo Raunio

text: Raunio on tehnyt Tampereelle koristemaalauksen 1956 Raholan kansakouluun sekä seinämaalaukset 1957 Nuolian ja Järvensivun kansakouluihin.- Kirjoittaja: Marjatta Saari, toimitus: Liisa Rintala, julkaisun työryhmä: Soila Kaipiainen, Nina Koskinen, Kirsti Melartin, Anne Paldanius, Liisa Rintala, Marjatta Saari, Tapio Suominen; ISBN 978-952-99397-2-5


title: Onegan traktoritehdas

text: Onegan traktoritehdas () on Venäjällä Karjalan tasavallan pääkaupungissa Petroskoissa toimiva konepajatehdas. Se perustettiin vuonna 1773 nimellä Aleksanterintehdas (Aлекса́ндровский заво́д, "Aleksandrovski zavod") 1700-luvun alussa toimineen Pietarintehtaan paikalle. Tehdas oli aikoinaan Petroskoin tärkein teollisuuslaitos, josta koko kaupunki on saanut alkunsa.


title: Onegan traktoritehdas

text: Katariina II:n asetuksella Lohijoen rannalle perustettu Aleksanterintehdas rakennettiin talonpoikaisvoimin ja sen ammattilaiset tuotiin Lipetskistä ja Tulasta. Työläiset olivat vuoteen 1861 saakka valtion maaorjia. Uuden tehtaan myötä Petroskoi sai vuonna 1777 kaupunginoikeudet. Vuonna 1786 Aleksanterintehtaan johtajaksi kutsuttiin skotlantilainen vuori-insinööri Charles Gascoigne. Tehdas velmisti paikallisesta suo- ja järvimalmista tykkejä, tykinammuksia, metallirakenteita sekä erilaisia käyttö- ja taidevaluesineitä. Sen tuotannon huippuvuodet osuivat 1840–1850-luvuille. Tykistön siirryttyä teräsputkiin Aleksanterintehdas joutui vuonna 1881 luopumaan tykkien valmistuksesta, eikä sen valurauta pärjännyt hintakilpailussa Uralin tehtaille. 1900-luvun alussa laitosta pyrittiin nykyaikaistamaan, mutta sen toiminta oli tappiollista. Ensimmäisen maailmansodan aikana ammusten tuotanto lisääntyi.


title: Onegan traktoritehdas

text: Vuonna 1918 Onegan metalli- ja konepajatehtaaksi nimetty laitos korjasi höyryvetureita sekä valmisti erilaisia koneita ja niiden osia. Vuonna 1935 tehdas siirrettiin metsäteollisuuden kansankomissariaatin alaisuuteen, jolloin se alkoi tuottaa metsäteollisuuden koneita ja laitteita. Talvisodan alussa tehdas evakuoitiin Krasnojarskiin, jossa se valmisti ammuksia. Sodan jälkeen kone- ja laitetuotanto jatkui Petroskoissa. Vuonna 1956 Onegan tehdas erikoistui metsäteollisuuden traktorien tuotantoon ja suunnitteluun. Vuoteen 1999 mennessä se oli valmistanut noin 320 000 traktoria, joilla korjattiin lähes puolet Neuvostoliiton puutavarasta.


title: Onegan traktoritehdas

text: 1990-luvun talouskriisin aikana Onegan tehtaan tuotanto vähentyi dramaattisesti uusien tuotteiden kehittämisestä huolimatta. Samalla yli puolet sen henkilöstöstä irtisanottiin. Konkurssin tehnyt yritys liitettiin vuonna 2007 venäläiseen Traktornyje zavody -konserniin. Yhtiön metsäkonetuotanto on siirretty Petroskoin keskustan ulkopuolelle. Lohijoen tehdasalue on myyty pietarilaiselle Ohta Grupp -yhtiölle, joka aikoo rakentaa sinne uuden asuinalueen kauppa-, viihde- ja urheilukeskuksineen.


title: Lokakuun piiri

text: Lokakuun piiri () on yksi Petroskoin kaupunginosista Karjalan tasavallassa Venäjällä. Se sijaitsee Lokakuun valtakadun molemmin puolin kaupungin keskustan luoteispuolella.


title: Lokakuun piiri

text: 1900-luvun alussa Lokakuun piirin alueella oli kaupunkilaisten kasvimaita. 1930-luvulla Äänisen rannalle perustettiin vesilentokoneasema. Toisen maailmansodan jälkeen alueelle rakennettiin puunjalostus- ja talonrakennuskombinaatit, joiden lähistölle alkoi syntyä asutusta. Nykyinen kerrostaloalue on rakennettu etupäässä 1960-luvulla. Samoihin aikoihin perustettiin paperikonetehdas, joka myöhemmin kantoi nimeä Petrozavodskmaš. Nykyään asuntorakentaminen jatkuu Petroskoin ystävyyskaupungin mukaan nimetyllä Varkauden rantakadulla.


title: Kljutševaja

text: Kljutševaja () on yksi Petroskoin kaupunginosista Karjalan tasavallassa Venäjällä. Se sijaitsee kaupungin eteläosassa noin kuuden kilometrin päässä keskustasta. Lännessä Kljutševaja rajoittuu Kukonmäkeen ja idässä Ääniseen.


title: Kljutševaja

text: Kljutševaja on saanut nimensä alueella sijaitsevista lähteistä. Sen rakentaminen alkoi Avangard-telakan perustamisen myötä vuonna 1939. Nykyinen kerrostalolähiö on syntynyt 1970-luvun alusta lähtien.


title: Drevljanka

text: Drevljanka () on yksi Petroskoin kaupunginosista Karjalan tasavallassa Venäjällä. Se sijaitsee kaupungin lounaisosassa noin kuuden kilometrin päässä keskustasta.


title: Drevljanka

text: Drevljankan nimi perustunee alueella suoritettuun puunhankintaan. 1800-luvun lopulla sinne rakennettiin piispan huvila, joka vallankumouksen jälkeen muutettiin maatalouskommuuniksi.


title: Drevljanka

text: Nykyistä Drevljankan lähiötä alettiin rakentaa vuonna 1985. Sen kerrostalot olivat aikanaan Petroskoin parhaita ja nykyaikaisimpia. Neuvostoliiton hajoamisen jälkeen keskeytynyt rakennystyö on jatkunut vuodesta 2006 lähtien. Samalla aikaisemmin pelkkänä nukkumalähiönä pidetylle alueelle on syntynyt uusia palveluja.


title: Golikovka

text: Golikovka () on yksi Petroskoin kaupunginosista Karjalan tasavallassa Venäjällä. Se sijaitsee Lohijoen takana kaupungin keskustan eteläpuolella. Etelässä Golikovka rajoittuu Muurmannin rataan ja koillisessa Zarekaan.


title: Golikovka

text: Golikovka on saanut alkunsa 1780-luvulla syntyneestä Aleksanterintehtaan työläisten asuinalueesta. Sen nimitys perustuu joko alueen asukkaiden köyhyyteen tai metsästä paljaaseen, kiviseen pinnanmuotoon. Nykyään Golikovka on etupäässä kerrostaloalue.


title: Golikovka

text: Suomalaisten jatkosodan aikana laatimassa kartassa Golikovkan rautatiepysäkin nimenä on Karanmäki.


title: Arno Kölblin

text: Arno Kölblin (9. lokakuuta 1911 Berliini – 26. joulukuuta 1996) oli saksalainen nyrkkeilijä, jonka ammattilaisura ajoittui 1930-luvulta vuoteen 1950.


title: Arno Kölblin

text: Arno Kölblin aloitti ammattilaisuransa jo 20-vuotiaana maaliskuussa 1931. Hän saavutti raskaansarjan ammattilaisten Saksan mestaruuden elokuussa 1936 voittamalla maanmiehensä Vincenz Howerin tyrmäyksellä 10. erässä. Kölblin oli yrittänyt mestaruutta jo lokakuussa Howeria vastaan, mutta koki silloin pistetappion. Maaliskuussa 1937 hän saavutti Euroopan mestaruuden voittamalla belgialaisen Pierre Charlesin pisteillä. Kölblinin mennetti Euroopan mestaruutensa maaliskuussa 1938 itävaltalaiselle Heinz Lazekille keskeytyksellä toisessa erässä. Saksan mestaruuden hän menetti myös marraskuussa 1938 Walter Neuselille pistein. Marraskuussa 1939 Kölblin voitti Lazekin pistein, mutta siinä vaiheessa Euroopan mestari oli jo Max Schmeling. Kesäkuussa 1940 hän yritti saada Saksan mestaruustittelin Neuselilta, mutta koki jälleen pistetappion. Sen jälkeen käynnissä olleen maailmansodan aikaan Kölblin otteli aina marraskuuhun 1942 saavuttaen voittoja ja tappioita. Hän kohtasi mm. Neuselin vielä kolmannen kerran huhtikuussa 1941 ja koki jälleen pistetappion. Helmikuussa 1942 hän otteli Ruotsin nousevaa tähteä Olle Tandbergia vastaan Stuttgartissa 10-eräisen ottelun päättyessä ratkaisemattomana.


title: Arno Kölblin

text: Suomalaisille 1930-luvulla nyrkkeilyä seuranneille Kölblin tuli tutuksi otteluistaan sen aikaista suomalaistähteä Gunnar Bärlundia vastaan. Kölblin otteli lokakuussa 1934 Göteborgissa Bärlundin toisessa ammattilaisottelussa ja voitti suomalaisen keskeytyksellä 6. erässä. Seuraava kohtaaminen Helsingissä Messuhallissa 7 000 katsojan läsnä ollessa toukokuussa 1935 ensimmäisessä Suomessa järjestetyssä ammattilaisillassa päättyi suomalaisen voittoon hänen tyrmätessään Kölblinin 8. erässä.


title: Arno Kölblin

text: Sodan päättymisen jälkeen Kölblin jatkoi uraansa vasta elokuussa 1946. Hän otteli kaikkiaan kymmenen ottelua aina toukokuuhun 1950 asti. Toukokuussa 1948 hän oli vielä Saksan mestaruusottelussa Hein ten Hoffia vastaan, mutta koki tyrmäystappion 5. erässä.


title: Arno Kölblin

text: Ammattilaisuransa jälkeen keväällä 1951 jakautumassa olevassa miehitetyssä Saksassa ja Berliinissä Kölbin päätyi itäisen Saksan amatöörinyrkkelijöiden valmentajaksi. Tätä kautta kesti aina vuoteen 1956, jolloin hän siirtyi takaisin liittotasavaltaan.


title: Arno Kölblin

text: Länteen siirryttyään Kölblin toimi ssaksalaisen ammattilaisnyrkkeilyn parissa koko loppuelämänsä.


title: Frans Olof af Brunér

text: Frans Olof af Brunér (16. heinäkuuta 1807 Kuopio – 28. syyskuuta 1874 Pietari) oli suomalainen senaattori ja salaneuvos.


title: Frans Olof af Brunér

text: Af Brunérin vanhemmat olivat Oulun laamannikunnan laamanni Jonas Brunér, aateloituna vuodesta 1840 af Brunér 10716 (1777–1848) ja Sara Kristina Franzén. Hän pääsi ylioppilaaksi 1824 ja suoritti Turun akatemiassa tuomarintutkinnon 1826. Af Brunér sai varatuomarin arvon 1832.


title: Frans Olof af Brunér

text: Af Brunér oli Suomen senaatin oikeusosastolla ylimääräisenä kopistina 1827, talousosastolla ylimääräisenä kopistina 1827–1830 ja Turun hovioikeudessa ylimääräisenä notaarina 1830–1832. Hän oli senaatin kansliatoimituskunnan kopistina 1832–1838, kanslistina 1838–1841, protokollasihteerinä 1841–1849 sekä senaatin oikeusosaston esittelijäsihteerinä 1849 ja samalla sensuuriylihallituksen kopistina 1835 ja asiamiehenä 1842–1850. Tämän jälkeen hän oli päätullijohtokunnan ylitirehtöörinä 1849–1855 ja senaatin talousosaston jäsenenä 1855–1857, kansliatoimikunnan päällikön apulaisena 1856 sekä Suomen asiain komitean jäsenenä Pietarissa 1857–1874. Af Brunérista tuli valtioneuvos 1856 ja salaneuvos 1869.


title: Frans Olof af Brunér

text: Af Brunér oli naimisissa 1838–1852 Emilia Charlotta de la Chapellen (k. 1852) kanssa jonka isä oli senaattori, vapaaherra Albrekt Fredrik Richard de la Chapelle (1785–1859) .


title: Zareka

text: Zareka () on yksi Petroskoin kaupunginosista Karjalan tasavallassa Venäjällä. Se sijaitsee Lohijoen takana kaupungin keskustan kaakkoispuolella. Koillisessa Zareka rajoittuu Ääniseen ja lounaassa Golikovkan kaupunginosaan.


title: Zareka

text: Nimensä mukaisesti joen takana (ven. "za rekoi") sijaitseva Zareka on Petroskoin vanhimpia kaupunginosia. Se on syntynyt 1700-luvun alussa Pietarintehtaan työläisten asuinalueeksi. Vuosina 1848–1852 Zarekaan rakennettiin kivinen Ristin ylentämisen kirkko.


title: Zareka

text: Vuonna 1930 Zarekaan valmistui Neuvostoliiton suurin suksitehdas. Jatkosodan aikana sen alueella oli suomalaisten perustama keskitysleiri. Sodan jälkeen Äänisen rannalla toimi tavarasatama, telakka, kala- ja leipätehtaat sekä muita teollisuuslaitoksia. Pravdankadulla on Anohinin kirjapaino ja Lohijoen suulla vuonna 1978 valmistunut ja vuonna 2005 uudistettu Karjala-hotelli.


title: Zareka

text: Nykyään Zareka koostuu etupäässä kaksi-kolmikerroksisista kivisistä ja puisista asuintaloista, joiden keskellä kohoaa neuvostoaikaisia ja osin uudempiakin kerrostaloja. Alueen entisestä suomalaisasutuksesta muistuttaa Suomen valtion rahoittama Perttusenkadun vanhainkoti.


title: Frans Ivar Edelheim

text: Edelheimin vanhemmat olivat senaattori Fredrik Vilhelm Krogius, aateloituna vuodesta 1817 Edelheim (1770–1833) ja hänen ensimmäinen puolisonsa Anna Maria Franzén. Hän pääsi ylioppilaaksi 1819 ja suoritti Turun akatemiassa tuomarintutkinnon ja kameraalitutkinnon 1824.


title: Frans Ivar Edelheim

text: Edelheim oli Suomen senaatin talousosastolla ylimääräisenä kamarikirjurina 1825–1827, sotilastoimikunnan kamarikirjurina 1827–1828, kamaritoimituskunnan kamarikirjurina 1828–1832 sekä apukamreerina 1832–1837 ja vt. kamreerina 1837–1844. Hän sai senaatinkamreerin arvonimen 1842.


title: Frans Ivar Edelheim

text: Edelheim oli sitten kamaritoimituskunnan kamreerina 1844–1856, Suomen Pankin johtokunnan puheenjohtajana 1856–1858 ja senaattorina talousosastossa 1858–1867 sekä kamaritoimituskunnan päällikkönä 1865–1867.


title: Frans Ivar Edelheim

text: Edelheim osallistui säätyvaltiopäiville ritariston ja aatelin edustajana 1863–1864 ja 1867


title: Frans Ivar Edelheim

text: Edelheim oli naimisissa 1834–1857 serkkunsa Emma Helena af Brunérin (k. 1857) kanssa jonka isä oli Oulun laamannikunnan laamanni Jonas Brunér, aateloituna vuodesta 1840 af Brunér (1777–1848).


title: Moët & Chandon

text: Moët & Chandon on ranskalainen samppanjan tuottaja Épernayssa Champagnessa. Se on maailman suurin samppanjan tuottaja.


title: Moët & Chandon

text: Yrityksen perusti viinikauppias Claude Moët vuonna 1743. Hänen poikansa Claude-Louis-Nicolas jatkoi hänen työtään ja oli ensimmäisiä samppanjanviejiä muualle Eurooppaan. Hänen poikansa Jean-Rémy Moët toimi yrityksen johtamisen lisäksi myös Épernayn pormestarina sekä diplomaattina, jonka tuttavuus keisari Napoleonin kanssa toi hänelle merkittäviä suosionosoituksia. Napoleonin kukistuttua Moëtista tuli kaikkien Euroopan hovien samppanjan toimittaja. Hänen poikansa kanssa yrityksen johtoon 1832 tulleen Pierre-Gabriel Chandonin myötä yrityksen nimeksi tuli Moët & Chandon. Talosta tuli samppanjatalojen ykkönen viimeistään Robert-Jean de Vogüén aikana vuodesta 1930 lähtien. Vogüén toi myös markkinoille talon luksussampanjan Cuvée Dom Pérignonin. Yrityksen tunnetuimpia merkkejä on myös Brut Imperial.


title: Moët & Chandon

text: Moët & Chandon oli vuonna 2011 maailman suurin samppanjantuottaja, ja sen vuosituotanto oli 2 205 000 yhdeksän litran laatikkoa. Talon samppanjakellarit ovat 28 kilometrin pituiset, ja niissä säilytetään noin 28 miljoonaa pulloa. Kellareissa työskentelee yli 200 työntekijää, ja paikalla käy vuosittain yli 100 000 vierailijaa. Talo omisti vuonna 2007 noin tuhat hehtaaria viinitarhoja.


title: Aşıklı Höyük

text: Aşıklı Höyük on kivikautinen kylä 25 km kaakkoon Aksarayssa, Turkissa. Kylän vanhin kerrostuma on ajoitettu 8200 - 9000 eaa., joka tekee siitä vanhimman tunnetun neoliittisen kauden asuinpaikan Keski-Turkissa.


title: Interposjolok

text: Interposjolok (, ) on maaseututaajama Karjalan tasavallan Aunuksen piirin Kotkatjärven kunnassa Venäjällä. Se sijaitsee Vaasjärven (ven. "Važozero") rannalla 14 kilometriä Kotkatjärveltä koilliseen. Taajamassa on 71 asukasta (vuonna 2012).


title: Interposjolok

text: Vaasjärven rannalla on toiminut 1500-luvun alussa perustettu erämaaluostari, joka lakkautettiin vuonna 1764. Luostari asutettiin uudelleen 1800-luvun alussa ja se sai itsenäisen statuksen vuonna 1846. Vuonna 1905 munkkeja oli 22 henkeä. Luostari lakkautettiin vuonna 1920 ja sen tilalle perustettiin sovhoosi. 1930-luvulla paikalle rakennettiin Interposjolokin (ven. "Internatsionalnyi posjolok" – ”Kansainvälinen taajama”) metsätyöläisasutus, jonka asukkaista suurin osa oli amerikansuomalaisia ja Suomesta tulleita rajaloikkareita.


title: Interposjolok

text: Talvisodan aikana Interposjolokiin internoitiin suurin osa Neuvostoliiton miehitysalueelle jääneistä Suojärven ja Salmin asukkaista. Sodan jälkeen taajamassa toimi alaikäisten vankisiirtola ja mielisairaala. Luostari perustettiin uudelleen 2000-luvun alussa. Osa sen 1800-luvun lopulla pystytetyistä rakennuksista on säilynyt.


title: Nicholas Bett

text: Nicholas Bett (27. tammikuuta 1990 Uasin Gishu – 8. elokuuta 2018 Nandin piirikunta) oli kenialainen juoksija, joka kilpaili 400 metrin aitajuoksussa.


title: Nicholas Bett

text: Vuoden 2014 Afrikan-mestaruuskilpailuista Marrakechistä Bett saavutti pronssia 400 metrin aidoista ja pitkästä viestistä. 400 metrin aidoissa hän teki oman silloisen ennätyksensä 49,03. Samana vuonna Bett oli mukana Kansainyhteisön kisoissa Glasgow'ssa, jossa hän karsiutui alkuerissä.


title: Nicholas Bett

text:
Bett kilpaili kesällä 2015 viisi kertaa Suomessa, muun muassa Eliittikisoissa.
Bett voitti kultaa Pekingin MM-kilpailuissa 2015 ja juoksi oman ennätyksensä ja maailman kauden kärkiajan 47,79. Rio de Janeiron olympialaisissa 2016 hänet hylättiin alkuerissä.


title: Nicholas Bett

text: Bett ei pystynyt osallistumaan Lontoon MM-kilpailuihin 2017 oikean pohjeluun rasitusmurtuman takia. Kansainyhteisön kisoissa 2018 Bett sijoittui 400 metrin juoksussa seitsemänneksi. Kenian 4x400 metrin viestijoukkue puolestaan hylättiin.


title: Nicholas Bett

text: Bett kuoli liikenneonnettomuudessa kotimaassaan 8. elokuuta 2018.


title: Jonathan Ive

text: Jonathan "Jony" Ive on brittiläinen suunnittelija, joka vastaa monen Applen tuotteen designistä. Hänen nimissään on yli 5 000 patenttia ja mallisuojaa. Hän työskenteli pitkään Applella nimikkeellä vanhempi suunnittelujohtaja, mutta toukokuussa 2015 hänet ylennettiin pääsuunnittelujohtajaksi ja hän alkoi keskittyä enemmän muotoiluhankkeisiin muun päivittäisen työn ohesta. Ive on naimisissa brittiläisen kirjailija ja historioitsija Heather Peggin kanssa.


title: Mikko Kuningas

text: Mikko Kuningas (s. 30. heinäkuuta 1997 Luumäki) on suomalainen jalkapalloilija, joka edustaa Veikkausliigassa pelaavaa FC Interiä. Hän on pelipaikaltaan keskikenttäpelaaja.


title: Mikko Kuningas

text: Kuningas aloitti jalkapallon kasvattajaseurassaan Luumäen Pojissa, pelaten juniorina myös PEPO Lappeenrannassa. PEPO-aikana hän kävi harjoittelemassa yhteistyöseura Fortuna Sittardin kanssa Alankomaissa. Kuningas teki ensiesiintymisensä PEPO:n edustusjoukkueessa Kolmosessa kaudella 2013. Seuraavana vuonna hän nousi pysyvästi avauskokoonpanoon ja oli joukkueensa paras maalintekijä seitsemällä maalilla 19 ottelussa.


title: Mikko Kuningas

text: Vuoden 2014 lopussa Veikkausliiga-seura Myllykosken Pallo -47 oli kiinnostunut saamaan Kuninkaan riveihinsä. Seuran epävakaa tila kuitenkin johti Kuninkaan solmimaan sopimuksen toisen pääsarjajoukkueen FC Lahden kanssa. Hän teki Veikkausliiga-debyyttinsä Tampereen Ilvestä vastaan 19. heinäkuuta 2015 ja teki ottelun voittomaalin toisen puoliajan alussa.


title: Mikko Kuningas

text: Vuonna 2015 Kuningas vieraili Brasiliassa tutustumassa suurseura FC Fluminensen toimintaan. Keväällä 2016 Kuningas sai kutsun FC Fluminensen U19-joukkueen mukaan Euroopan turnauksiin. Joukkue oli mukana kovatasoisissa turnauksissa Saksan Spax Cupissa ja Hollannin Terborg Tournamentissa. Kuningas onnistui vakuuttamaan FC Fluminensen seuraväen ja seura halusi Kuninkaan riveihinsä lainasopimuksella kesästä 2016 alkaen. Siirto Brasiliaan kariutui kuitenkin viime metreillä paperiasioihin.


title: Mikko Kuningas

text: Kuningas siirtyi kaudeksi 2018 Turun FC Interiin. FC Inter saavutti toukokuussa seurahistorian toisen Suomen Cupin mestaruuden, kun se voitti Helsingin Jalkapalloklubin Helsingissä pelatussa finaaliottelussa lukemin 0-1. Kuningas teki voittomaalin 82. minuutilla tultuaan hetkeä aiemmin vaihdosta kentälle.


title: Mikko Kuningas

text: Kuningas teki ensiesiintymisensä alle 18-vuotiaiden maajoukkueessa Baltic Cupissa kesäkuussa 2015, tullen vaihdosta Kaan Kairisen tilalle 78. minuutilla. Maajoukkuedebyytin jälkeen Kuningas on ollut vakiokasvo nuorten maajoukkueissa. Kuningas valittiin vuonna 2017 EM-karsinnat aloittaneeseen U21-maajoukkueeseen.


title: Mikko Kuningas

text: Seurajoukkuetasolla


title: Mikko Kuningas

text: Henkilökohtaiset


title: Armas Vainio

text: Armas Vainio (6. marraskuuta 1923 Vaasa – 26. elokuuta 2003 Vaasa) oli taiteilijaprofessori, taidemaalari ja kuvataiteilija.


title: Armas Vainio

text: Vainion vanhemmat olivat Jaakko Vainio ja Aino Somppi ja puoliso Kerttu Kiikka. Hän opiskeli Vaasan Taideyhdistyksen Piirustuskoulussa vuosina 1947-1948 ja Vapaassa Taidekoulussa 1948-1950. Italiassa hän opiskeli Accademia di Belle Arti di Firenzessä vuonna 1951. Professorin arvonimen Vainio sai vuonna 1981. Vainio oli nimeään kantavan taidesäätiön jäsen vuodesta 1993.


title: Armas Vainio

text: Vainion teoksia oli ensimmäisen kerran esillä näyttelyssä Vaasassa vuonna 1947. Hän oli etevä eteläpohjalaisen talonpoikaiskulttuurin ja -maiseman kuvaaja, joka maalasi lakeuden jokilaaksoja, peltoaukioita ja pihapiirejä. Vainion aiheita olivat myös tupainteriöörit ja körttikansa. Hänen tauluissaan näkyy usein tavallisia pihojen ja piennarten kukkia, mutta hän maalasi myös asetelmia. 1960-luvulla Vainio kokeili erilaisia maalaustyylejä ja aiheita ja hänen taiteeseensa jäikin sittemmin vahva pelkistäminen ja abstraktion käyttö.


title: Armas Vainio

text: Vainio osallistui lukuisiin kotimaisiin ryhmä- ja yksityisnäyttelyihin, festivaaleihin ja ryhmätöihin. Ulkomailla hän osallistui useihin Vaasan taiteilijoiden ja Waasaryhmän näyttelyihin Uumajassa, Malmössä, Kielissä, Helsingørissä ja Örnsköldsvikissä. Pohjanlahden biennaaliin hän osallistui vuonna 1983 Raumalla.


title: Armas Vainio

text: Vainio teki seinämaalaukset Lapuan Säästöpankkiin 1970 ja Nurmon kunnantaloon 1985.


title: Suuri tietosanakirja

text: Suuri tietosanakirja on WSOY:n kustantama yksiosainen tietosanakirja vuodelta 2001. Siinä on yli 23 000 artikkelia, joista henkilöartikkeleita on noin 5 000 sekä lähes 1 000 kuvaelementtiä. Valtioartikkeleissa on kussakin valtion kartta ja lippu. Kirjassa on myös laaja tilasto- ja taulukko-osasto. Toimitustyö loppui 15.6.2001.


title: Laura Pausini (vuoden 1993 albumi)

text: Laura Pausini on italialaisen laulaja-lauluntekijän Laura Pausinin albumi, joka on julkaistu italiaksi ja espanjaksi vuosina 1993 ja 1994. Samalla nimellä julkaistiin myös oma versio englanninkielisille markkinoille vuonna 1995.


title: Laura Pausini (vuoden 1993 albumi)

text: "Laura Pausini" julkaistiin italiaksi muutama kuukausi Pausinin voitosta San Remon musiikkifestivaaleilla vuonna 1993. Se sisälsi kahdeksan kappaletta mukaan lukien voittoveisun "La Solitudine", josta on sittemmin tullut yksi italialaisen musiikin suurimmista klassikoista. Myös kakkos-sinkku "Non C'è" menestyi hyvin.


title: Laura Pausini (vuoden 1993 albumi)

text: Levy on genreltään pop-albumi jazz-kappaletta "Il Cuore Non Si Arrende" lukuun ottamatta. Mukana on myös italialaisartisti "Raf", yksi Pausinin nuoruusajan idoleista, kappaleessa "Mi Rubi L'Anima". "Perché Non Torna Più" on sen sijaan omistettu Pausinin ystäville, jotka menehtyivät auto-onnettomuudessa.


title: Laura Pausini (vuoden 1993 albumi)

text: Pausini saavutti ensimmäiset platinalevyt kotimaansa lisäksi myös Alankomaista sekä kultalevyt Ranskasta ja Brasiliasta.


title: Laura Pausini (vuoden 1993 albumi)

text: "Laura Pausini" julkaistiin espanjaksi marraskuussa vuonna 1994 espanjankielisille markkinoille. Kaikki kymmenen kappaletta olivat Pausinin kahdelta aikaisemmalta italiankieliseltä levyltä. Sinkut "La Soledad", "Se Fué", "Gente" ja "Amores Extraños" nousivat kaikki hiteiksi italiankielisten vastineidensa tavoin.


title: Laura Pausini (vuoden 1993 albumi)

text: Debyytillään Pausinista tuli ensimmäinen ei-espanjankielinen artisti, joka myi miljoona levyä Espanjassa. Euroopan lisäksi platinalevyn myyntirajat menivät rikki myös Argentiinassa ja Kolumbiassa.


title: Laura Pausini (vuoden 1993 albumi)

text: "Laura Pausini" julkaistiin vielä kerran vuonna 1995, lähes kaksi vuotta italiankielisen debyytin jälkeen. Sitä varten "La Solitudine" levytettiin uudelleen englanniksi nimellä "Loneliness", jonka tekstin kirjoitti Tim Rice. Muut yhdeksän kappaletta olivat italiaksi ja jo kertaalleen julkaistuja Pausinin aikaisemmilla levyillä.


title: Laura Pausini (vuoden 1993 albumi)

text: Italian-ja espanjankielisiin versioihin verrattuna albumin myynti ja sen saama huomio jäivät kuitenkin vaatimattomiksi.


title: Glas 1700

text: Glas 1700 on keskikokoinen neliovinen sedan, jota valmistettiin elokuusta 1964 heinäkuuhun 1967. Saksassa valmistettu Glas 1700 on varsin harvinainen, sillä sitä valmistettiin yhteensä vain 13 789 kappaletta. Glas 1700:n kori ja tekniikka perustuvat syyskuussa 1963 esiteltyyn Glas 1500 -malliin. Malleissa on sama kori, mutta moottori on 1700-mallissa isompi. Glas 1700 on takavetoinen.


title: Glas 1700

text: Glas 1700:n (ja 1500:n) muotoili italialainen Pietro Frua.


title: Glas 1700

text: Nelisylinterisen 1682 cm³ rivimoottorin teho on 62,5 kW /4900 r/min (DIN, 85 hv) ja vääntömomentti 142 Nm /2700 r/min. Vaihteita on neljä.


title: Glas 1700

text: Edessä ovat levyjarrut ja takana rumpujarrut; jarrutehostin kuitenkin puuttuu ja jarruttaminen on raskasta. Jarrut ovat melko tehokkaat.


title: Glas 1700

text: 1960-luvun autoille tyypillisesti tuuletusjärjestelmä puuttuu. Tuuletusta korvasivat etuovien tuuletusruudut, joita ei kuitenkaan voinut ajossa käyttää kohinan vuoksi. Tuuletusruudut olivat hankalia myös varkaiden varalta, sillä niiden kautta autoon oli helppo tunkeutua.


title: Glas 1700

text: Tekniikan Maailma 12/1966 mittasi Glas 1700:n kiihtyvyydeksi 0-100 km/t 15,9 sekuntia ja 0-120 km/t 25,8 sekuntia. Huippunopeus oli 160 km/t. Suomessa vuonna 1966 Glas 1700 maksoi 14250 markkaa.


title: Glas 1700

text: Suomessa rekisteröitiin yhteensä vain 103 Glas 1700 -autoa, joista 4 oli voimakkaampia TS-malleja .


title: Ted 2

text: Ted 2 on vuonna 2015 ensi-iltansa saanut Seth MacFarlanen ohjaama komedia. Elokuva on jatkoa 2012 julkaistulle "Ted"-elokuvalle. Ensimmäisestä elokuvasta poiketen Amanda Seyfried korvasi Mila Kunisin elokuvan naispääosana esittämällä juristikokelasta Samantha Leslie Jacksonia.


title: Koutaniemi (kylä)

text: Koutaniemi on kylä Kajaanissa keskustan luoteispuolella. Koutaniemessä ja Vuoreslahdella toimii Koutaniemi-Vuoreslahti kyläyhdistys.


title: Piippo (yritys)

text: Piippo Oyj on suomalainen pörssiyritys, joka valmistaa sitomiseen, nostamiseen ja kiinnittämiseen soveltuvia tuotteita maatalouskäyttöön, vähittäiskauppaan ja yrityksille. Yhtiön tuotteisiin lukeutuvat muun muassa paalauslangat ja -verkot, köydet, narut ja vaijerit. Yhtiön tuotantolaitos sijaitsee Outokummussa.


title: Piippo (yritys)

text: Historiansa Piippo katsoo alkavan vuodesta 1942, jolloin yhtiön perustaja Matti Piippo patentoi paperinarun valmistusmenetelmän. Nykyisin yhtiön tuotannosta noin 70 prosenttia menee vientiin ulkomaille noin 30 eri maahan.


title: Piippo (yritys)

text: Piippo jätti listalleottohakemuksensa Helsingin pörssin First North -kauppapaikalle helmikuussa 2015 ja kaupankäynti yhtiön osakkeilla alkoi maaliskuussa. Kari Hirvosen jäädessä eläkkeelle Piipon uudeksi toimitusjohtajaksi nimitettiin Jukka Keisanen, joka aloitti tehtävässä 1. syyskuuta 2017.


title: Bounnhang Vorachith

text: Bounnhang Vorachith (15. elokuuta 1937) oli Laosin pääministeri. Hänestä tuli vuonna 1996 Laosin vallankumouksellisen puolueen jäsen. Myöhemmin vuonna 2001 hänestä tuli Laosin pääministeri. Hän oli 2001–2006 vuosien välillä pääministeri, kunnes Vorachith erosi virastaan vuonna 2006.


title: Aftab Shivdasani

text: Aftab Shivdasani (s. 25. kesäkuuta 1978 Mumbai, Maharashtra) on intialainen näyttelijä, joka työskentelee hindinkielisissä elokuvissa. Hän aloitti näyttelijän uransa lapsinäyttelijänä elokuvassa "Mr. India" (1987). Hänen ensimmäinen elokuvansa aikuisena oli "Mast" (1999), josta hän voitti parhaan miestulokkaan Screen Awards -palkinnon.


title: Aftab Shivdasani

text: Shivdasani avioitui Nin Dusanjin kanssa kesäkuussa 2014.


title: Ludwig Paischer

text: Ludwig Paischer (s. 28. marraskuuta 1981 Oberndorf bei Salzburg, Salzburg) on itävaltalainen judon olympia- ja MM-mitalisti sekä kaksinkertainen Euroopan-mestari. Hän on kilpaillut alle 60 kg:n painoluokassa vuodesta 2000 lähtien.


title: Ludwig Paischer

text: Paischer saavutti olympiahopeaa Pekingissä 2008. Kukistettuaan välieräottelussa ranskalaisen Dimitri Draginin hän hävisi loppuottelussa eteläkorealaiselle Choi Min-Holle. Ateenassa 2004 hän karsiutui ensimmäisen ja Lontoossa 2012 toisen ottelun jälkeen.


title: Ludwig Paischer

text: Paischer saavutti MM-hopeaa Kairossa 2005 hävittyään finaalissa britti Craig Fallonille. Hän sai MM-pronssia Rio de Janeirossa 2007 ja sijoittui seitsemänneksi Tokiossa 2010.


title: Ludwig Paischer

text: Paischer voitti Euroopan-mestaruuden Bukarestissa 2004 kukistettuaan loppuottelussa kreikkalaisen Revazi Zintiridisin ja Lissabonissa 2008, jossa voitti finaalissa alankomaalaisen Ruben Houkesin. Hän sai EM-kilpailuissa hopeaa Rotterdamissa 2005 ja Wienissä 2010 sekä pronssia Düsseldorfissa 2003, Tampereella 2006 ja Tbilisissä 2009. Viidenneksi hän sijoittui Tšeljabinskissa 2012 ja Budapestissa 2013 sekä seitsemänneksi Mariborissa 2002 ja Montpellier’ssa 2014.


title: Ludwig Paischer

text: Paischer voitti kultaa nuorten maailmankisojen 50 kg:n sarjassa 1998. Hän saavutti alle 20-vuotiaiden EM- ja MM-hopeaa 60-kiloisissa 2000. Hän voitti sotilaiden maailmanmestaruuden 2004 ja 2006.


title: Ludwig Paischer

text: Paischer on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja kolme kolmossijaa. Maailmancupeissa ja Continental Open -kilpailuissa hänellä on yksitoista voittoa, viisi kakkossijaa ja seitsemän kolmossijaa. Hän on voittanut aikuisten sarjassa yksitoista Itävallan-mestaruutta.


title: Taaleri (yritys)

text: Taaleri Oyj (vuoteen 2016 Taaleritehdas Oyj) on suomalainen Helsingin pörssiin listattu finanssiryhmä, joka tarjoaa rahoituspalveluita ja varainhoitoa yrityksille, yksityishenkilöille sekä institutionaalisille sijoittajille. Konsernilla on myös omaa sijoitustoimintaa.


title: Taaleri (yritys)

text: Taaleri-konserniin kuuluu kolme liiketoiminta-aluetta: Varainhoito, Rahoitus ja Energia. Konsernin liiketoiminnalliset tytäryhtiöt ovat: Taaleri Varainhoito Oy, Taaleri Pääomarahastot Oy, Taaleri Sijoitus Oy, Taaleri Energia Oy sekä Vakuutusosakeyhtiö Garantia.


title: Taaleri (yritys)

text: Vuoden 2016 lopussa konsernin liikevaihto oli noin 60 miljoonaa euroa. Hallinnoitavan varallisuuden määrä 4,8 miljardia euroa. Konsernissa työskentelee noin 190 henkilöä.


title: Taaleri (yritys)

text: Taaleritehdas perustettiin vuonna 2007, ja se listautui Helsingin First North -kauppapaikalle alkuvuodesta 2013. Listautumisen yhteydessä yhtiö järjesti suunnatun annin, jonka myötä sen omistajakunta laajeni 400:lla.


title: Taaleri (yritys)

text: Alkuvuonna 2015 Taaleritehdas osti vakuutusyhtiö Garantian 60 miljoonalla eurolla. Konserni siirtyi samana vuonna IFRS-kirjanpitoon, joka on pörssiyhtiöiden raportointikäytäntö.


title: Taaleri (yritys)

text: Tammikuussa 2016 Taaleritehdas järjesti ylimääräisen yhtiökokouksen, jossa tehtiin merkittäviä päätöksiä. Brändiuudistuksen myötä Taaleritehdas-nimi muutettiin Taaleriksi. Kokouksen yhteydessä yrityksen osakkeet yhdenvertaistettiin: yhtiön julkisen kaupankäynnin ulkopuolella ollut A-osakkeiden sarja sulautettiin First Northissa olleeseen B-osakesarjaan. Täten A-osakkaiden äänivalta kutistui 1:1:een B-osakkeeseen nähden (ent. 20:1).


title: Taaleri (yritys)

text: Vuoden 2016 huhtikuussa yritys listautui First North -markkinapaikalta Helsingin pörssin päälistalle, jossa se sijoittui keskisuurten yhtiöiden joukkoon (8). Vuoden 2016 lopussa Taalerilla oli noin 2700 osakkeenomistajaa.


title: Taaleri (yritys)

text: Marraskuussa 2017 Taaleri tiedotti sijoittavansa Serbian suurimpaan tuulivoimahankkeeseen yhden maailman merkittävimmistä uusiutuvan energian sijoittajista, Masdarin, kanssa. Investoinnin kokonaisarvon arvioidaan olevan noin 300 miljoonaa euroa.


title: Taaleri (yritys)

text: Keväällä 2016 Taaleri -konsernin alaisuudessa oleva Taaleri Sijoitus Oy myi osuutensa Finsilvasta Eteralle 48 miljoonalla eurolla. Finsilva omistaa 130 000 hehtaaria metsää Keski-Suomessa ja Pirkanmaalla.


title: Taaleri (yritys)

text: Alkuvuodesta 2016 Taalerin hallinnoima pääomarahasto myi Biotehdas-ketjun Gasumille. Biotehdas koostuu biokaasulaitoksista Huittisissa, Kuopiossa, Oulussa, Honkajoella ja Riihimäellä.


title: Taaleri (yritys)

text: Taalerin toimitusjohtajana toimii Juhani Elomaa. Hallituksen puheenjohtaja on Peter Fagernäs.


title: Taaleri (yritys)

text: Hallituksen jäsenet:Taaleri -konserniin kuuluu kolme liiketoimintasegmenttiä: Varainhoito, Rahoitus ja Energia.


title: Taaleri (yritys)

text: Taaleri -konserni:


title: Taaleri (yritys)

text:
Varainhoito
Rahoitus
Energia


title: Taaleri (yritys)

text: Henkilökuntaan kuului vuoden 2016 lopussa noin 190 ihmistä.


title: Taaleri (yritys)

text: Taalerin osake on noteerattu Helsingin pörssissä. Vuoden 2016 lopussa Taalerilla oli noin 2700 osakkeenomistajaa.


title: Taaleri (yritys)

text: Suurimmat osakkeenomistajat (tilanne 30.11.2017).


title: Omppu Oinonen

text: Omppu Oinonen (oikealta nimeltään Mika Oinonen, s. 1971) on suomalainen kitaristi ja säveltäjä. Hän on itseoppinut muusikko. Omppu teki ensimmäisen keikan 12-vuotiaana.


title: Omppu Oinonen

text: Oinonen on ollut monissa kokoonpanoissa mukana kuten Made in Pohjola -yhtyeessä. Nykyään Oinonen toimii Gina-yhtyeen kitaristina ja säveltäjänä. Lisäksi Oinonen tekee triokeikkoja Regina Chevakovan ja Puka Oinosen kanssa.


title: Luikkionvuori

text: Luikkionvuori on Naantalin koillisosassa Luikkion kaupunginosassa sijaitseva 54,3 metriä korkea laaja kallioalue, joka on maisemallisesti ja luontoarvoiltaan merkittävä. Alueella on tehty useita maankäyttö -ja rakennuslain vaatimukset täyttäviä luonto- ja lajistoselvityksiä.


title: Luikkionvuori

text: Luikkionvuoren pohjoisreunalla on lähivirkistysalue Luikkionvuoren puisto. Luikkionvuorelta avautuu näkymä merelle. Vuonna 2000 Naantaliin valmistui kulttuuri- ja luontopolku Aurinkopolun osa, joka kulkee myös Luikkionvuorelle. Luikkionvuorelle polku tulee läheiseltä Suovuoren kuntopolulta hiidenkirnujen ja pähkinäpensaslehtojen kautta, ja Luikkionvuorelta reitti jatkuu rantatielle.